
Tegul meilė Lietuvos 
Dega mūsų širdyse, 
Vardan tos Lietuvos 
Vienybė težydi! 


Jo nurodytu keliu 


(Tesinys) 


Kodėl Kristus nepadėjo savo 
tautiečiams nusimesti romėnų 
jungo? 

Visos vergijos ir į jas panašūs 
reiškiniai — tai liguistų 
procesų, vykstančių žmogaus 
prigimties gelmėje, išorinis 
pasireiškimas, tai žmonijos 
dvasinių ligų simptomai. Pa- 
vyzdžiui, kosulys yra vienas iš 
džiovos simptomų. Bet džiovos 
negalima išgydyti vaistais nuo 
kosulio... Ar galima panaikinti 
piktžolę, nuskynus vieną kitą 
jos lapelį ar žiedą? 

Ar galima garantuoti mažų 
tautų teises ir laisves pasaulyje, 
kuriame dominuoja ne dieviška 
Jiesos ir meilės dvasia, bet 
bedieviška neapykantos, smur- 
to, gobšumo, puikybės dvasia? 
Kas galėjo, pvz., apginti 
Lietuvos nepriklausomybę ir 
laisvę, kai subrendo Stalino ir 
Hitlerio bedieviški kėslai, kai 
jie išsižiojo praryti ir rijo ne tik 
mažas, bet ir dideles valstybes 
(pagaliau vienas kitą...? 

Kas bus, jei suteiksi laisvę 
vergui, širdyje brandinančiam 
vergvaldžio svajones? Gaila 


skurstančio žmogaus, bet jei jis 
skursdamas ilgisi galimybės 
kitus išnaudoti? Verti proletarai 
savo žmogiškų teisių, bet kas iš 
tų teisių, jeigu jie puoselėja pro- 
letariato diktatūros idėją ir, 
paėmę valdžią, paneigia kitų 
žmonių teises ir laisves (o ir 
patys jų netenka!) ir sukuria 
Gulago salyną?!. Ar tai gali 
atnešti žmonijai gerų 
permainų? Ar tai yra tikrasis 
išsivadavimas? Čia galime 
prisiminti Rabindranato Tago- 
rės žodžius: 

„Ką kaltinate, broliai? 

Nulenkite galvas! 

Mūsų nuodėmės tos pačios! 

Rūstybė kilo Dievo širdyje 

nuo amžių — 

Bailumas silpnųjų, puikybė 
galingųjų, godumas turtingųjų, 
pagieža nuskriaustųjų, rasės 
išdidumas ir žmogaus panieki- 
nimas — 

Dievo kantrybė trūko ir įsi- 
siautėjo audromis. 

Lyg subrandintą ankštį tegu 
audra sulaužo jo širdį į gabalus, 
svaidydama žaibus“. (Lyrika. 
V.,1972). 

(Bus daugiau) 


Estija estams! 


Paryžius. — Prancūzijos žinių 
agentūra, remdamasi rusų disi- 
dentų šaltiniais Maskvoje, 
praneša, kad Estijos sostinėje, 
Taline apie 3,000 susirinko prie 
rašytojo Tamasarės paminklo 
paminėti Estijos nepriklauso- 
mybės sukakties. Estijos išei- 
vijos organizacijos Stokholme, 
susisiekusios su Estija, praneša, 
kad vasario 24 d. minėjime 
dalyvavo apie 20.000 žmonių 

Vasario 14 d. Estijos Nepri- 
klausomybės partijos nariai 
paprašė leidimo surengti 
demonstracijas prie Tamasarės 
paminklo, Talino miesto centre. 
Vasario 19 d. vietinė valdžia 
atmetė estų prašymą, pastebė- 
dama, kad numatytas renginys 
yra nacionalistinio ir ekstre- 
mistinio pobūdžio. 


Uždaryta užsieniui 


Prancūzijos žinių agentūra 
praneša, kad susirinkusieji 
skandavo „Laisvo apsisprendi- 
mo Estijai" ir „Estija estams". 
Apie susirėmimus su milicija 
nepranešama, nors anksčiau 
estų išeivijos organizacijos, ci- 
tuodamos šaltinius Estijoje, 
pranešė, kad Taline sutelkta 
10,000 milicijos, 1,500 KGB 
agentų ir speacialus milicijos 
dalinys, dalyvavęs malšinant 
demonstracijas vasario mėnesį 
Tartu mieste ir lapkričio mėnesį 
Rygoje. Taip pat pranešama, 
kad šią savaitę Talino mokyk- 
lose organizuotos iškylos į 
Leningradą. Kai kurių įžymių 
estų Žmogaus teisių gynėjų 
telefonai buvo išjungti ir jiems 
neleista išeiti iš namų. 

Vasario 24 d. New York 
Times dienraštis pranešė, kad 
Estijos nepriklausomybės šven- 
tės išvakarėse, Estija buvo 
uždaryta užsienio koresponden- 
tams ir diplomatams. Tarptau- 
tinės žinių agentūros praneša, 
kad Taline buvo surengta 
oficiali demonstracija, pro- 
testuojant prieš tai, ką kalbė- 
tojai pavadino, jog Amerika 


kišasi į Estijos vidaus reikalus. 
Buvo reiškiamas pasipiktini- 
mas 41 JAV kongresmeno laiš- 
ku generaliniam sekretoriui 
Gorbačiovui, prašant, kad būtų 
leista estams tinkamai 
paminėti Estijos nepriklau- 
somybės šventę. 


Prezidento žodis 
konferencijoje 


Washingtonas. — Trečiadie- 
nio vakare prez. Reaganas turė- 
jo spaudos konferenciją. Pra- 
džioje jis pranešė, kad sekr. 
Shultzas iš Maskvos jam prane- 
šęs padrąsinančias žinias apie 
vykstančius pasitarimus ilgųjų 
distancijų raketų reikalu ir 
regioninių konfliktų atveju. Jis 
palietė vidurinių Rytų taikos 
problemas ir pasakė, kad sekr. 
Shultzas šiuo metu vyksta į tą 
sritį ir turės pasitarimus su 
Izraeliu ir kai kuriais arabų 
vadais. 


Tik Sandinistai grasina 
kitiems 
Kalbėdamas apie Centro 
Amerikos regioną, prezidentas 
pasakė, jog keturi kraštai iš 
penkių, pasirinko demokrati- 
niais rinkimais savo vyriau- 
sybes, kurioms nelengva įvesti 
visas žmogaus teises, bet viskas 
yra daroma ta kryptimi. Tik 
vienas kraštas — Nikaragva su 
komunistiniu režimu grasina 
demokratinėms šalims tame 
regione. Amerika yra tik už 
laisvę, paremtą demokratiniais 
principais.Prezidentas pabrėžė, 
jog Kongresas savo balsavimu 
parodė, kad daugiau nebespau- 
džia Sandinistų, kad būtų 
demokratinis rezistencinis 
nusiteikimas. Bet Senatas 
sutiko su prezidentu, kad „mes 
negalime palikti vienus tuos, 
kurie kovoja už laisvę Nika- 
ragvoje. komunistų malonei. 


Padvigubėjo Sovietų parama 


Kai Kongresas laisviau 
pasisakė Sandinistų atžvilgiu, 

Prezidentas Reaganas sutikimo iškilmėse su Mek: 
lankėsi Mazatlan, Meksikoje, praėjusią savaitę.į 


os prezidentu Miguel de la Madrid, kai jis 


Komunistai šmeižia taurų lietuvį 


Pavergtoji Lietuva. — 
Vilniuje ir kituose miestuose 
šiuo metu pradėtas rodyti filmas 
apie dabar tebekalinamą kun. 
AMonsą Svarinską. Komunistai 
tai vadina dokumentiniu filmu, 
kurį pavadino „Kas jūs, kunige 
Svarinskai?". 

Šį filmą suorganizavo Linas 
Lazėnas, o scenarijų paruošė 
Justinas Lazauskas. Filmo 
režisierius — Ferdinandas 
Kauzonas. Jie buvo nuvykę pas 
kalinamą kunigą ir ten pravedė 
pasikaibėjimą. Filmė parodoma 
šiurkšti aplinka, kurioje yra 
kun. Svarinskas, dirbąs virtu- 
vėje. 

Didvyriais vadina partizanus 


„Tiesa“ savo 36 numeryje 
rašo, jog 1983 m. gegužį „teis- 
me buvo įrodyta, kad kun. 
Svarinskas įvairiose respub- 
likos bažnyčiose per metus pa- 
sakydavo apie 200 pamokslų..." 
„Vis platino antitarybinio 
turinio savo rašinius, kurie, be- 
je, su jo žinia buvo spausdinami 
„Lietuvos katalikų bažnyčios 
kronikoje“ , kurstė ir įtraukė į 
nusikalstamą veiklą kitus 
kunigus, tikinčius žmones, 
demonstratyviai su gėlėmis su- 
tikdavo, „didvyriais“ vadindavo 
buržuazinių nacionalistinių 
gaujų dalyvius ir kitokius 
nusikaltėlius". 


Jo didysis „nusikaltimas“ 


Tai dalis kun. Svarinsko 
„nusikaltimų“. Bet svarbiau- 
sias jo „nusikaltimas“ buvęs 
pokario metais Ukmergėje, kai 
jis padėjo Lietuvos laisvės 
kovotojams, mūsų partizanams. 
Sako, kad jis būdamas kunigų 


jie tuoj tik paskutinių dviejų 
savaičių metu pradėjo grasinti 
vieninteliam neseniai vėl 
leistam veikti laikraščiui ir 
atmetė paliaubų pasiūlymą, 
kurį pateikė kardinolas Oban- 
do. O šių metų pirmaisiais 
dviem mėnesiais Sovietai savo 
karinę paramą Nikaragvos san- 
dinistams net padvigubino. „Tai 
nėra taikos ženklai“, kalbėjo 
prezidentas. „Priešingai, yra 
daug žinių, kad norima likvi- 
duoti opoziciją ir kenkti savo 
kaimynams". „Mes privalome 
veikti, kad laisvė nebūtų 
Nikaragvoje uždusinta ir kad 
duoti pažadai būtų įvykdyti 
laiku". 

Po šio prezidento pranešimo, 
žurnalistai klausė daug įvairių 
klausimų, į kuriuos Reaganas 
išsamiai atsakė. 


seminarijoje užmezgė ryšius su 
kunigu J. Buėžiu ir partiza- 
nams padėdavo, parūpindamas 
dokumentus. Kaip žinome, tada 
visa Lietuva kovojo prieš atė- 
jūnus komunistus ir tikėjo, kad 
galės išvaryti raudonarmiečius 
ir vėl laisvai gyventi. Už tai, 
kad jis padėjo mūsų partiza- 
nams ir, kad priminė tautai 
tikrąsias krikščioniškojo gy- 
venimo vertybes, buvo nuteistas 
kalėjimu ir todė! ir šiandien iš 
ten neišleidžiamas. 

“ Kaipiš „Tiesus" koresponden- 
to Algirdo Strumskio aprašymo 
matyti, kun. Svarinskas tebėra 
nepalaužtas ir garbingas Lietu- 
vos sūnus, nenorįs jos žmonėms 
blogo, bet vedąs juos į gėrį ir 
nenusilenkiąs okupantui. Šis 
komunistų propagandinis fil 
mas dar kartą parodo, kad kova 
su religija ir tautiškumu bus 
tesiama toliau. o kovotojai už 
Lietuvos nepriklausomybę ir 
žmonių prigimtąsias teises bus 
ir toliau Gorbačiovo grūdami į 
kalėjimus ir koncentracijos 
stovyklas. 


Mirė 
kun. J. Grišans, MIC 


Vasario 24 d. Stockbridge, 
Mass., vienuolyne, kur daug 
metų gyveno, mirė latvis a.a. 
kun. Juozas Grišans, MIC. 
Velionis buvo zimęs 1891 m. 
lapkričio 18 d. Latvijoje. Kunigu 
įšventintas 1915 m. kovo 25 d. 
Marijonas vienuolis yra nuo 
1935 m. vasario 25 d. Novicia- 
tą atliko Marijampolėje, 
Lietuvoje, norėdamas geriau 
išmokti lietuvių kalbą. Kurį 
laiką studijavo Romoje. Latvijo- 
je buvo klebonas ir vienuolyno 
vyresnysis. 1944 m. pasitraukė 
nuo antrosios bolševikų okupa- 
cijos ir gyveno Vokietijoje, 
paskui Romoje buvo marijonų 
vienuolyno vyresnysis ir 
generalinės tarybos narys. Iš 
ten 1948 m. išvyko į Argentiną, 
kur taip pat buvo Avellanedos 
marijonų vienuolyno vyresny- 
sis. Paskui išvyko į JAV-bes ir 
čia kurį laiką dirbo tarp latvių 
katalikų, įtaisė netoli Kenoshos 
vasarvietę Wandavega, Wisc. 
Dabar ilgus metus senatvę leido 
Stockbirdgo vienuolyne. Mokė- 
jo gerai lietuvių kalbą ir buvo 
lietuvių didelis draugas. Laido- 
jamas pirmadienį, vasario 29 d., 
Stockbirdge, Mass. 


— Italijos sp: uda skelbia, kad 
Afganistano rvikalų vedėjas 
Romoje pabėgo į Vakarus. 


TRUMPAI 
IŠ VISUR 


Washingtone statistikos 
duomenimis remiantis, skelbia- 
ma, jog mokesčių mokėtojai, 
kurie skambina ar kreipiasi į 
mokesčių įstaigas, norėdami 
gauti paaiškinimų, kaip at- 
sakyti į kai kuriuos mokesčių 
blankuose pateiktus klausimus, 
gauna 3974 neteisingus, klai- 
dingus atsakymus. Ne visi IRS 
tarnautojai yra kvalifikuoti 
kaip iš tikrųjų reikia at- 
siskaityti su jų pačių įstaiga. 

— Lietuvos komunistų spau- 
doje dažnai pabrėžiamas 
vyriausybės naujas sufalsi- 
fikavimas Lietuvos istorijos. 
„Tiesoje“ dažnai rašoma netie- 
sa, kad 1918 m. buvo įsteigta 
Tarybų valdžia ir, kad patys 
žmonės pasirinko socialistinį 
gyvenimo būdą. 

— Izraelio prez. Chaim Her- 
zog perrinktas antram penkerių 
metų terminui. 

— Washingtone valstijų 
gubernatoriai pritarė, kad 
būtų ratifikuota Amerikos — 
Kanados nevaržoma prekybos 


sutartis, išskyrus Kentucky, 
Michigan, Siaurės Dakotą, Vak. 


Virginiją ir Wyoming valstijas, 
kurios pasisakė prieš tą preky- 
bos sutartį. 

— Tel Avive Užsienio reikalų 
ministeris Shimon Peres 
pareiškė, jog nieko nebuvo 
kalbėta apie bet kokį užmokestį 
už tai, kad Izraelis pažadėjo 
nebombarduoti Irako statomus 
alyvos vamzdžius 1985 m. 

— Kolumbija, kaip praneša 
Associated Press agentūra, 
ruošiasi legalizuoti marijuanos 
ir kokaino prekybą. 

— Seoule naujasis preziden- 
tas Roh Tae Woo, buvęs 
generolas, ketvirtadienį 
prisiekė garbingai ir teisingai 
eiti pareigas. Savo inauguraci- 
jos kalboje pasakė norįs ieškoti 
būdų, kad būtų pagerinti ryšiai 
su Šiaurės Korėja. Pietų Korėja 
turi naują konstituciją. Joje 
gyvena 41 mil. žmonių. 

— Filipinų prezidentė Corazon 
Aguino praėjusį ketvirtadienį 
pradėjo trečiuosius metus, kaip 
yra išrinkta prezidente. Ji turi 
daug sunkių problemų krašto 
valdyme, nes dažnai yra 
ruošiami perversmai prieš ją. 

— Arizonos buvęs guber- 
natorius Bruce Babbitt, kuris 
buvo paskelbęs savo kandida- 
tūrą į prezidentus, po įvykusių 
New Hampshire pirminių rin- 
kimų, atšaukė savo kandida- 
tūrą 

Milžiniškos armėnų 
protesto demonstracijos 


Joms pritaria ir komunistai 


Maskva. — Sovietų Sąjungos 
žinių agentūra Tass paskelbė 
didelius tautinius neramumus 
pietinėje Sovietų Sąjungos daly- 
je. Šios protesto demonstracijos, 
įskaitant ir reto pobūdžio 
vietinės valdžios nepaklusnumą 
Sovietų politikai, kaip dabar 
atrodo, yra pačios didžiausios, 
kokios tik buvo iš tautinių bend- 
ruomenių pusės. Praėjusį gruodį 
Alma Atoje buvo dviejų dienų 
panašios demonstracijos. 

Tass rašo, jog tai yra „viešųjų 
įstatymų sulaužymas" Nagorno 
— Karbach autonominiame 
armėnų regione Azerbaidžano 
respublikoje, netoli Irano sienos. 
Tass praneša, jog armėnų gy- 
ventojai reikalauja, kad ši 
teritorija būtų prijungta prie 
kaimyninės Armenijos respub- 
likos. Maskvoje Komunistų par- 
tijos vadai svarstė susidariusią 
padėtį. 


Maskvos pasiuntiniai 

Sovietų vyriausybės laikraštis 
„Izvestijos“ rašo, jog armėnų 
protestai prasidėjo prieš 10 
dienų kituose miestuose ir ypač 
išsiplėtė Armenijos sostinėje 
Yerevan, kurioje buvo reika- 
laujama minėtų sričių prijun- 
gimo. Demonstracijos čia tęsiasi 
paskutines 4 dienas. Partijos 
vadas Karen Demirchyan krei- 
pėsi per televiziją, prašydamas 
nutraukti demonstracijas. 
Maskvos politbiuras pasiuntė 
du savo narius — Demičeva ir 
Razumovsky į Nagorno - Kara- 
bach sostinę Stepanakert, o 
kitus du narius į Yerevaną. 


SOVIET 
UNION 


Reikalavimas atmestas 


Tass rašo, kad jų prašymas 
prijungti prie Armenijos buvo 
svartomas Centro komitete ir 
atmestas. Sprendimas buvo 
padarytas praėjusią savaitę 
pilname Komiteto sąstate. 
„Izvestijos“ rašo, kad praėjusį 
šeštadienį Nagorno — Karabach 
vietinis sovietas patvirtino 


— Rytų Berlyno apylinkėje 
esančios Sovietų branduolinės 
raketos buvo išmontuotos ir jau 
vakar pradėtos išvežti į Sovietų 


Sajungą, kaip reikalauja 
pasirašytoji sutartis. 
- Čekoslovakų žinių 


agentūra Ceteka pranešė, kad 
Sovietai iš Moravijos provincijos 
pradėj išvežti savo 39 SS-12 
raketas. 


— Sovietų Sąjungos Proton 
reikėjo 


raketa sugedo, kai 
išmesti tris satelitus į orbitą. 
Trylikos mėnesių metu tris kar- 
tus raketa neveikė. Tasso 
pranešimu trys satelitai 
atsiskyrė nuo raketos, bet 
neiškilo į nustatytą orbitą ir 
krisdami į žemę sudegė. 


rezoliuciją prijungti tą sritį prie 
Armenijos. Maskvoje tai 
laikoma pavojinga išeitimi, nes 
tai sudarytų precendentą pana 
šiai elgtis ir kitoms tautybėms 
Kai šis reikalavimas buvo 
Maskvoje atmestas, pirmadienį 
prasidėjo demonstracijos Yere- 
vane. Armėnai susirinko prie 
Operos namų 11 val. naktį ir 
demonstravo iki 5 val. ryto. 
Dienos metu masiniai ėjo prie 
savo ministerių tarybos pastato, 
partijos komiteto ir vietos 
vyriausio sovieto įstaigos. 


Tankai gatvėse 


Šiame regione veikia po- 
grindžio stipri organizacija ir 
dabar. Jos vadas Ayrikyan buvo 
suimtas ir kalėjo 17 metų. Jis ir 
vėl vadovauja bendrai armėnų 
tautinei organizacijai. Jie rei- 
kalauja, kad būtų leista patiems 
apspręsti savo likimą, kaip kad 
yra garantuota konstitucijoje. 
Tačiau Maskva sako, jog tai 
„nesutampa su darbo žmonių 
interesais sovietų Azerbaidžane 
ir Armenijoje ir kenkia tautinių 
grupių ryšiams". 

Kariuomenė su tankais pasi- 
rodė sostinės gatvėse; būta ir 
žuvusių. Jie raginami „nepa- 
siduoti nacionalistiniam ele- 
mentui". Demonstrantai skan- 
davo: „Viena tauta, viena 
respublika. Mes norime lais- 
vės". 


Uždrausta važiuoti Estijon 
Ta proga New York Times 
korespondentas iš Maskvos vėl 
rašo, kad Sovietų Sąjungoje yra 
daugiau kaip 100 tautybių, 
kurios 1920 m. buvo pajungtos 
Sovietų kontrolėn. Jų dauguma 
ir šiandien tebėra nusistatę 
prieš Sovietus i: dabar išbando 
Gorbačiovo glasnost atvirumo 
politiką, reikalaudami daugiau 
laisvių, o Pabaltijo tautose kur- 
suoja autonomijos reikalavimo 
mintis. Rusai šiuo metu sudaro 
apie 51,52 Sovietų gyventojų. 
2000 metais jų bus jau tik 494. 
Sovietų vyriausybė laikinai 
uždraudė įvažiavimą į Estiją 
užsienio diplomatams ir žur- 
nalistams. Bet demonstracijos 
Estijos nepriklausomybės dieną 
įvyko, kaip, kad jos vyko Latvi- 
joje ir Lietuvoje, rašo New York 
Times. Armėnams, šalia žydų, 
daugiausia leidžiama emigruo- 
ti. Maždaug po tūkstantį žmo- 
nių kas mėnesį gauna leidimus 
išvykti. Daugelis jų atvyksta į 
Los Angeles, kur yra jų didžiau- 
sias susibūrimas. Armėnai 
daugiausia yra krikščionys, tik 
mažesnė dalis muzulmonai. 
Didžioji pasaulio spauda rašo, 
kad šią sritį Stalinas prie Azer- 
baidžano prijungė 1923 m., gi 
Pabaltijo valstybės buvo slaptu 
1939 m. nacių Ribbentropo ir so- 
vietų Molotovo paktu 
aneksuotos. 


KALENDORIUS 


Vasario 26 d.: Aleksandras, 
Izabelė, Jogintas, Jorūnė. 
Vasario 27 d.: Fortunatas, 


Vilana, Ginvilas, Vilmantė. 
Gabrielius, Ašmantas, Skir- 
mantė. 


ORAS 


Saulė teka 6:32, leidžiasi 5:36. 
Temperatūra dieną 38 |., 
naktį 15 1. 


2 DRAUGAS, penktadienis, 1988 m. vasario mėn. 26 d. 


/PORTO APŽVALGA 


III PASAULIO LIETUVIŲ 
SPORTO ŠVENTĖS 


PROVIZORINĖ PROGRAMA 


Devyni mėnesiai liko iki 
būsimosios Pasaulio Lietuvių 
Sporto šventės. Beveik visi pa- 
grindiniai darbai jau baigiami 
atlikti. Sudaryta ir tokia provi- 
zorinė šios šventės programa: 

Gruodžio 26 dieną — ati- 
darymas, paįvairintas tau- 
tiniais šokiais. Po atidarymo 
pirmosios krepšinio žaidynės. 
Vakare sportininkų ir jaunimo 
susipažinimo pobūvis ir kitas 
ALFAS kviestinių svečių 
priėmimas-pobūvis. 

Gruodžio 27 oficialus Lietuvių 
Dienų atidarymas Adelaidės 
miesto rotušėje. Prieš tai ati- 
darymo pamaldos Šv. Ksavero 
katedroje. Atidaryme dalyvauja 
sporto klubų ir užsienio svečių 
atstovai su savo vėliavomis ir 
tuo metu rungtynių neturintieji 
sportininkai. 

Gruodžio 28 dieną sporto žai- 
dynės ir atstovų posėdis. Vaka- 
re jaunimo koncertas. 

Gruodžio 29 dieną sporto 
žaidynės ir vakare tautinių šo- 
kių koncertas. 

Gruodžio 30 dieną sporto žai- 
dynės ir vakare jaunimo 
pobūvis. 

Gruodžio 31 dieną baigminės 
tinklinio ir krepšinio žaidynės ir 
reprezentacinės rungtynės. III- 
jų PLS Žaidynių oficialus užda- 
rymas ir vakare Naujųjų Metų 
pokylis. 

Sausio 1 dieną atsisveikinimo 
iešminė visiems žaidynių daly- 
viams ir svečiams. 

Paskutinės Australijos lie- 
tuvių sporto šventės Geelonge 
metu įvykusiame atstovų 
posėdyje buvo nutarta atvyks- 
tančius sportininkus svečius, 
prieš jiems vykstant į Adelaide, 
priimti Sydnėjuje. Jie čia bus 
nuo gruodžio 22 dienos ir į 
Adelaidę išskris gruodžio 25 
dieną. Sydnėjaus sporto klubas 
„Kovas“ čia jiems surengs treni- 
ruotės pobūdžio rungtynes, 
iškylą laivu, bendras Kūčias su 
kitais lietuviais ir kt. Po 
žaidynių Adelaidėje, svečiai 
sportininkai sausio 2-trą dieną 
išvyks į Melbourną ir Geelongą, 
kur bus iki savo išvykimo iš 
Australijos. 

N. Metų sutikimo pokylis bus 
bendras, kartu su Lietuvių 
Dienų dalyviais. Svečiams spor- 
tininkams, oficialiai dalyvau- 
jantiems šventėje, įėjimas nemo- 
kamas. Australijos lietuviams 
sportininkams yra palikta 250 
bilietų. 

Šventės atidarymo metu, šalia 
kiekvienos nešamos mūsų 
klubų ir užsienio svečių 
vėliavos, šonuose bus nešamos 
ir po dvi Lietuvos vėliavos. Jau 
yra padaryta ir speciali P.L.S. 
Žaidynių vėliava, kurią pa- 
aukojo Tautinės 1938 m. 
olimpiados Kaune dalyvis V. 
Ratkevičius, kai jos kitus pa- 
gražinimus padarė Adelaidės 
lietuvių rankdarbių būrelio 
narės. Vėliavai viršūnę, su šios 
šventės ženklu, padarė „Vyčio“ 
garbės narys B. Nemeika. 

Šventei atžymėti padaryti 
specialūs keturių rūšių 
medaliai: varžybų laimėtojams 
— aukso, sidabro ir bronzos, o 
taip pat sidabrinis Lietuvos 
Tautinės Olimpiados 50 metų 
sukakties buvusiems tos 
olimpiados dalyviams, kurie tuo 
metu bus Adelaidėje. Medalius 
dovanoja Lietuvių Ko-op draugi- 


ja „Talka“. Šiai šventei 
atžymėti bus išleistas specialus 
leidinys su visa šventės 


informacija, Tautinės Olimpia- 
dos sukakties atžymėjimas ir 
kitos statistinės žinios bei svei- 
kinimai, kuriuos už mokestį 
sali talpinti vietiniai ir svečiai 
iš užsienio . Šio leidinio redak- 
torius yra V. Baltutis. 
Žaidynių suvenyrai — marš- 
kinėliai (T-shirts), ženkliukai, 
kepurės ir kt. Dalyvių ID kor- 
telė bus pagaminta ir prisegama 
arba pakabinama po kaklu. Ta 
kortelė bus dalyvio bilietas į 
žaidynių sales ir renginius, į ku- 
riuos dalyviai bus įleidžiami 
nemokamai. Dalyvių kortelės 
bus numeruotos ir dviejų 
spalvų: užsienio svečiams ir vie- 
tiniams sportininkams. 
Jaunimo renginiams jau yra 
sudarytas specialus komitetas, 
organizuoti ir pravesti visus jau- 
nimo pobūvius vakarais. Į 
ALFAS kviestinių svečių pri- 
ėmimą bus pakviesti Š. 
Amerikos ir Australijos L. 
Bendruomenių vadovai, mate- 
rialiai šventę parėmusių or- 
ganizacijų atstovai, Tautinės 
Olimpiados dalyviai, sporto 
klubų pirmininkai, buvę 
ALFAS pirmininkai, ALFAS 
Garbės nariai, svečių sporti- 
ninkų grupių vadovai, spaudos 
ir radijo atstovai, dvasiškija, 
Australijos Krepšinio s-gos pir- 
mininkas, mecenatai ir kiti 
mūsų sportui nusipelnę 
asmenys. Po oficialios dalies 
vyks svečių pabendravimas. 


Vaizdas iš XV-tos Žiemos Olimpiados atidarymo Calgary, Kanadoje 


34-tose Australijos Lietuvių Sporto žaidynėse geriausiai pasirodžiusio sporto klubo pripažinimą 
laimėję Geelongo „Vyčio“ sportininkai. 


KAIP VYKSTA A. SABONIO 
GYDYMAS 


Pasauliniai pagarsėjusiam 
Kauno ,,Žalgirio'“ centro 
puolėjui Arvydui Saboniui 
rugpjūčio pabaigoje buvo 
padaryta antra dešinės kojos 
Achilo sausgyslės operacija. Po 
to jis buvo gydomas Kaune. Nuo 
lapkričio 17-tos iki gruodžio 


Tarp stadionų vyks mažų au- 


tobusiukų transportas. Jie taip 
pat rytais surinks žaidėjus 
gyvensiančius šeimose, ir 
neturinčius automobilių, ar ne- 
galinčius pristatyti spor- 
tininkus į stadionus. 
Būsimoji Ill jų Pasaulio Lie- 
tuvių Sporto žaidynių šventė 
Australijoje, atrodo, yra labai 
populiari ir Š. Amerikoje. Pra- 
džioje buvo užsiregistravę tik 
arti 100 dalyvių, vėliau skaičius 
pakilo iki 150 ir paskutinėmis 
žiniomis iš Š. Amerikos, dabar 
jau yra 200. Atrodo Amerikoje 
reiks daryti žaidėjų atranką. 
Be sportininkų yra ir didelis 
svečių susidomėjimas. Iš New 
Yorko „Vytis“ International 
Travel Service savininkas Ro- 
mas Kezys paprašė užsakyti 
vien tik iš New Yorko 50-čiai 
turistų viešbučius Adelaidėje. 
Jie atvyksta į šias žaidynes. 
Žinomas sporto veikėjas ir 
Adelaidės „„Vyčio“ Garbės narys 
E. Taparauskas yra pakviestas 
ir sutiko būti šių žaidynių or- 
ganizaciniame komitete. Šio 
komiteto nariui ir buvusiam žy- 
miam mūsų sportininkui, Gar- 
bės nariui Stasiui Urnevičiui, 
buvo padaryta sunki operacija 


ir užtruks trys mėnesiai kol jis- 


pasitaisys. 

Sydnėjuje „Kovo“ valdyba 
prašo visų atvykstančių svečių 
atsiųsti sąrašus iki lapkričio 
12-tos dienos. Po šios datos 
svečiai Sydnėjuje turės patys 
asmeniškai nakvynėmis 
pasirūpinti. 

Antanas Laukaitis 


2ros dienos Arvydas buvo 
gydomas Vilniuje. Nuėmus 
gipsą, koja buvo įstatyta į 
specialų įtvarą, kurį atsiuntė 
Oklahomoje dirbantis suomių 
traumotologas Juka Vitasaris. 
Vasarą jis buvo atvykęs į ok. 
Lietuvą atlikti Arvydui reabili- 
tacijos procedūras. 

Arvydą operavęs medicinos 
mokslų daktaras K. Vitkus tei- 
gia, kad Achilo sausgyslės 
funkcijų atstatymas yra gana il- 
gas ir sudėtingas procesas, kuris 
turi būti gerai apgalvotas, 
norint pasiekti gerus rezultatus. 
Šis procesas vykdomas pagal 
kruopščiai sudarytą programą. 
Atliekamos masažo procedūros, 
pratybos bendro fizinio pa- 
ruošimo salėje ir baseine. 

Neseniai Arvydas Sabonis 
drauge su mikrochirurgu K. 
Vitkum ir reabilitacijos fizinio 
rengimo pratybų vadovu trene- 
riu A. Kosausku lankėsi Suo- 
mijoj, kur vyko gydytojų konsili- 
jumas. Kaip žinoma, Helsinkio 
medicinos centras, kuriame Ar- 
vydas jau anksčiau yra du kar- 
tus buvęs, turi naujausią 
diagnostikos apratūrą. Hel- 
sinkio traumotologai apžiūrėjo 
operuotą Sabonio koją ir tyrė 
kaip vyksta reabilitacijos pro- 
cesas. Gydytojų nuomone, Ar- 
vydo koja gyja gerai, bet vra 
kiek sustingusi ir pastebėti 
uždegimo reiškiniai, tačiau 
esant tokiai sunkiai pakar- 


totinai traumai — tai normalu. 
Pavojus neišnyko: be įtvaro 
Arvydui vaikščioti dar ne- 
galima. Gydymo programa 
dabar — padėti atgauti dešinės 
kojos blauzdos raumenis. Bus 
taikomas visas kompleksas pra- 
timų, leidžiami uždegimą 
mažinantys vaistai. Po išsa- 
maus tyrimo paaiškėjo, kad, kai 
visiškai išgis dešinė koja, reikės 
operuoti ir kairiąją. 
Helsinkyje buvo sukviestas ir 
konsiliumas dėl mitybos. Suda- 
ryta speciali dieta, kurios Ar- 
vydas turės griežtai laikytis. 
Numatyta ir išsami gydymo 
programa trim savaitėms. Joms 
praėjus, į Vilnių atvyks Suo- 
mijos traumatologijos specialis- 
tai. Bus įvertinta Arvydo būklė 
ir numatyta tolimesnė gydymo 
programa. Tolesnė gydymo ir 
reabilitacijos sėkmė labai prik- 
lausys ir nuo Arvydo pastangų. 
Koja įtvare turės būti dar 
keletą mėnesių. Gydymo pabai- 
goje manoma Arvydą nusiųsti 
tyrimams į JAV-es. Jei viskas 
gerai seksis, A. Sabonis rugpjū- 
tyje galės pradėti treniruotis. 
Teko patirti, kad praėjusių 
metų pabaigoje Sovietų krepši- 
nio rinktinei gastroliuojant 
JAV-ėse, rinktinės treneriams 
buvo pavesta išsiaiškinti JAV- 
ių medicinos centrų galimybes 
ir po to spręsti, kur Arvydą 
gydyti. Sov. S-gos rinktinės tre- 
neriai bendrais bruožais pa- 
tikslino kelis medicinos centrus 
su kuriais būtų galima bendra- 
darbiauti. Su jais konkrečiai 
tartis pavesta medikams. IR 


TALENTAI E 
UŽDEGTA XV-TOSIOS ŽIEMOS 
OLIMPIADOS UGNIS! 


Tuo pačiu uždegtos ir širdys 
bei jausmai 650,000 kalgariečių 
ir gal kita tiek jųjų svečių iš pla- 
taus pasaulio. Su spalvingomis 
ir emocingomis atidarymo 
iškilmėmis, dalyvaujant 70,000 
žiūrovų XV ji Pasaulio žiemos 
olimpiada atidaryta! Calgarie- 
čių 7-nerių metų pastangos ir 
intensyvūs darbai tapo apvaini- 
kuoti! Jų svajonės suruošti spal- 
vingiausią ir didingiausią 
festivalį, spektaklį, iš visų iki 
šiolei vykusių, pagaliau tapo 
realybe! 

Kiekvieną vakarą, saulei 
nusileidus, miesto centre pra- 
sideda pagerbimas, laimėtojams 
medalių įteikimas. Per 16 dienų 
šimtatūkstantinė minia, užbur- 
ta Olimpinės dvasios, kelia savo 
olimpiniams herojams ovacijas, 
kokių senovės graikai ar 
romėnai tikrai pavydėtų. 

Didingai sugriaudė, lyg šimtai 
patrankų, nušvito Calgary pa- 
dangė, pasipylė tūkstančiai 
įvairiaspalvių žvaigždžių... 
Didžiulėje scenoje šimtai jau- 
nuolių šoko, dainavo, paskui 
daugiatūkstantinė minia, apim- 
ta ritmiškų muzikos garsų 
judėjo, dainavo, šoko visi kartu; 
šoko vaikai, šoko jaunimas, šoko 


senimas, kalgariečiai ir jų mieli 
svečiai iš visų pasaulio kampų... 

Ši Olimpinė plaza apsupta šven- 
tiškai iliuminuotų, dangoraižių, 
jų centre aukščiausias pasaulyje 
olimpinės ugnies fakelas (40 
aukštų), bežaidžiant prožekto- 
riams ir leizerių šviesomis, 
viskas pavirto fantastiška 
pasaka... Šitokios iškilmės vyks- 
ta kasdien, iki įspūdingųjų 
Olimpiados uždarymo iškilmių. 

Kas gi taps iš 138 skirtų 
Olimpinių medalių išdidžiais 
savininkais? Nežinia. Atrodo ir 
šios Olimpiados dauguma 
medalių nukeliaus už geležinės 
uždangos, nes jų atletai yra 
profesionalai, juos treniruojant 
ne tik chemikalais, bet ir 
psichohipnoze. 

Tai tik trumpa šio dramatiš- 
ko įvykio apybraiža, šios nepa- 
prastos XV-tosios žiemos 
olimpiados atidarymo proga. 

Apie šios didžiausios sporto 
manifestacijos, herojus, trium- 
fus ir tragedijas; jos eigą, 
rezultatus ir ką bendro turėjo 
lietuviai su šia olimpiada; kaip 
šio spektaklio liūdininkas, pasi- 
stengsiu išsamiai aprašyti 
olimpiniai ugniai užgesus... 

REPREZENTACINĖ 
KOMANDA 


Detroito lietuvių sporto klu- 
bas, „„Kovas“ organizuoja repre- 
zentacinę krepšinio komandą ir 
kviečia pavienius klubo sporti- 
ninkus lošti tenisą, golfą ir daly- 
vauti kitose sporto šakose. 
„Kovas“ rengiasi šių metų gale 


DR. VIJAY BAJAI, M.D., S.C. 
GYDYTOJAS IR CHIRURGAS 
SPECIALYBĖ — VIDAUS LiGOS 
IR ODOS CHIRURGIJA 
(Augliai nuimami kabinete) 
Priklauso Holy Cross ir Christ hgoninėms 
2434 W. 71 Street, Chicago 
Tel. 434-5849 (veikia 24 val 

Pirm., antr., ketv., penkt. nuo 12 iki 6 v 


Ofs. 735-4477; 
Rez. 246-0067; arba 246-6581 

GYDYTOJA IR CHIRURGE 

EMOCINES LIGOS 
CRAWFORD MEDICAL BUILDING 


Valandos pagal susitarimą 


DR. A. B. GLEVECKAS 
GYDYTOJAS IR CHIRURGAS 
SPECiALYBĖ — AKIŲ LIGOS 
2655 W. 69 St 
Te! 776-93691 
pirm. 12-2 v. p.p.; treč. 12-2 v pp 
penkt: 1-3 v. pp 
3900 W. 95 St. 
Tei. 422-0101 
Valandos pagal susitarimą 

DR. JANINA JAKŠEVIČIUS 
JOKŠA 
VAIKŲ LIGOS 
6441 S. Pulaski Rd. 
Valandos pagai susitarimą 


L———— LLA IAR 
DR. ALGIRDAS KAVALIŪNAS 
Specialybė vidaus ir kraujo ligos 
Nechirurginis išsiplėtusių venų 
ir hemoroidų gydymas 
5540 S. Pulaski Road. Tel. 585-2802 

Valandos pagal susitarimą | 
Penkt., antr., ketv. ir penkt i 
Reikalui esant atvažiuoju 


DR. JOVITA KERELIS i 
Dantų Gydytoja 
2659 W. 59th Si.. Chicago. IL 
Tel. 476-2112 
9525 S. 79th Ave. . Hickory 
Tel. 598-8101 
Val. pagal susitarimą 

LIETUVIS GYDYTOJAS 

3200 W. 81st Street 
Kabineto tel. RE 7-1168; 
Rezid. 385-4811 


Dr. Tumasonio kabinetą perėmė 
DR. S. LAL 
SPECIALYBĖ — VIDAUS LIGOS 
2454 W. 7181 Street 
434-2123 
Pirm. 2-7. Antr ir 
ketv. 9-12 Penkt 2-7 


Kab. tel. LU 5-0348; Rez. PR 9-5533 
DR. FRANCIS MAŽEIKA 
GYDYTOJAS IR CHIRUAGAS 
4255 W. 63rd St. 

s prisiunčiamos gavus 


ir pradžioje da 
pasaulio lietuvių 
žaidynėse, Australijoje. 


lyvauti III 
sporto 


"Da. KENNETH J. YERKES 
DR. MAGDALEN BELICKAS 
Ais e nuolaida 
2436 W. Lithuanian Plaza Court 


Tel. 9325-8288 


Kab. tel. 471-3300; rez. 442-8297 

VIDAS J. NEMICKAS, M.D. 

KARDIOLOGAS — ŠIRDIES LIGOS 
7722 S. Kedzie Ave., 
Chicago, I. 60652 


m., antr.. ketv. ir penkt 


nosis, Ltd 
dicai Building 
Kedzie 


RIMGAUDAS NEMICKAS, M.D. 
S. PRASAD TUMMALA, M.D. 
SURENDER KUMAR, M.D. 
Širdies ir Kraujagyslių Ligos 
Valandos pagal susitarimą 
Namų '584-5527 
DR. ALGIS PAULIUS 
ORTOPEDINES LiGOS 
CHIRURGIJA 
6132 S. Kedzie, Chicago, IN. 

Tel. 742-0255 
Valandos pagal susitarimą 


DR. L. D. PETREIKIS 
DANTŲ GYDYTOJA 
8104 S. Roberts Road 

yla : vakarus nuo Harlem Ave 
Teil. 563-0700 
Valandos pagai susitarimą 


S — AL DA LLS, 
DR. FRANK PLECKAS 
(Kalba lietuviškai) 
OPTOMETRISTAS 
na akis. Priaiko akinius 
Contact lenses 

2618 W. 71st St. — Tei. 737-5149 
Va! pagal susitarmą Uždaryta treč 


Tumasonio kabinei 


T. RAMA, 
Specialybė — 
2454 West 71st Street 
Tel. 434-1818 — Rez. 852-0889 
Vai.: pirm.. antr. ketv ir penkt 


Tik susitarus 


DAR. ANTANAS G. RAZMA 
Specialybė — Vidaus ir plauč ų Irgos 
2636 W. 71st. St., Chicago, M. 
Tel.: 436-0100 
11800 Southwest Highway 
Palos Heights, III. 60463 
(312) 361-0220 (312) 361-0222 

DR. LEONAS SEIBUTIS 
INKSTŲ, PUSLĖS IR 
PROSTATO CHIRURGIJA 
2656 W. 63rd Street 
r. 14v. pp 

M.D. 


3 iki 7 Vv 

Šešt pagai susitarimą 

Seneliai — 


ŠEIMOS AŠIS 


Pamąstyti apie senelių svarbą 
šeimai yra svarbu ne tik sene- 
liams, kurių tarpe vis daugiau 
žmonių randasi, dėka moder- 
nios medicinos ir sveiko gyve- 
nimo, bet ir jų vaikams, kurie 
dažnai, pasinėrę pragyvenimo ir 
šeimos auginimo rūpesčiuose, 
savo senuose tėvuose, ypač ne- 
galuojančiuose, mato tik naštą, 
trukdymą modernaus gyvenimo 
tempo. Dažnai ir patys seneliai 
taip save mato. Nenorėdami 
vaikams trukdyti gyvenimo, ne 
tik geografiškai atsiskiria nuo 
vaikų, ir tuo pačiu nuo vai- 
kaičių, bet ir šiaip pasitenkina 
susitikimu su jais tik per didžią- 
sias šventes — ir tai ne kasmet, 
nesuvokdami savo svarbos ne 
tik vaikaičiams, bet ir jų tė- 
vams. Padėti geriau suvokti 
senelių svarbą šeimyniniame 
gyvenime, „Our Sunday Visi- 
tor"" savaitraštyje 1988.11.21 
tilpo įdomus senelių vaidmens 
apibūdinimas. 

Apie buvimą efektyviais se- 
neliais kalbėjo Caroline Gu- 
towski, Nacionalinio Šeimos in- 
stituto Washington, DC, pro- 
gramų koordinatorė. Pasidarius 
seneliais, sako Gutowski, reikia 
išmokti skirtingai santykiauti 
su vaikais: anūkais ir su savais 
vaikais — anūkų tėvais. O ši 
rolė irgi nevisada buvo tokia 
pat. Šio šimtmečio pradžioje, 
kalba Gutowski, senelio rolė 
buvo aukščiausiojo šeimos au- 
toriteto, bet šiandieninėje 
visuomenėje ta rolė yra pasikei- 
tusi. Darniose šiandieninėse šei- 
mose senelių rolė nėra vaikams 
ir anūkams įsakinėtojo, autori- 
teto rolė, o globėjo. Seneliai, bū- 
dami laisvi nuo reikalo užsidirb- 
ti pragyvenimą bei nuo didesnių 
kasdieninės namų apyvokos 
darbų, turi laiko daugiau meilės 
ir supratimo parodyti anūkams 
ar net savo gyvenimo pareigų 
ujamiems savo vaikams. 
Seneliai gali turėti daugiau 
laiko suprasti savo anūkus; 
išklausyti jų vaikiškų sampro- 
tavimų, negu jų tėvai. O būti 
išklausytam ir suprastam yra 
būtina vaiko pasitikėjimo savim 
vystymui. 

Seneliai taip pat yra šeimos 
vyresnieji, jie yra šeimos is- 
torijos pasakotojai. Šeimos 
pasakojimai padeda vaikams 
pajusti ryšį su praeitim — tiek 
tautos, tiek ir savos šeimos. 
Vaikaičiams ypač būna įdomūs 
pasakojimai apie jų tėvus, kai 
jie maži buvo. Seneliai gali duo- 
ti savo vaikaičiams kitą per- 
spektyvą į jų tėvus. O seneliams 
patiems, pasakojant šeimos is- 
toriją vaikaičiams,yra proga ir 
patiems savo gyvenimo siūlą, jo 
prasmę geriau suvokti. 

Seneliai gali būti idealūs, 
kantrūs vaikų mokytojai, pade- 
dantys vaikaičiams suvokti tva- 
rinijos bei gyvenimo grožį, iš- 
mokti įvairių rankdarbių bei 
žaidimų. Jaunesniems šeimos 
nariams seneliai gali būti ir 
gražios senatvės pavyzdžiu. 
Dažnai, kai visuomenėje žmo- 
nės grupuojasi pagal amžių, vai- 
kai, neturėdami artimų senų 
žmonių patyrimo, neįsivaiz- 
duoja senatvės tikrovės, kuri 
vienok nėra vien negatyvi. 
Seneliai gali duoti pavyzdį 


jaunesniems, kaip priimti 
nesėkmes ir asmeniškus 
apribojimus. 


Straipsnyje Caroline Gu- 
towski davė pavyzdį vieno ber- 
niuko, kuris su savo seneliu 
" aikščiodavo po jo sodą, klausy- 
damasis senelio patarlių, 
mįslių, liaudiškos išminties. 
Užaugęs berniukas, kai atsi- 
rasdavo sunkiose padėtyse, 
semdavosi savo senelio išmin- 
ties, prisimindamas pasi- 
vaikščiojimus su juo po sodą. Ne 
per judrūs seneliai gali būti ir 
tie, kurių nuolatinis buvimas 
namie ir atvirumas šeimos na- 


riams sudaro ištikimą priebėgą, 
pakeičia tuščią namą į šiltus, 


jaukius namus. 


Gutowski davė įvairių pavyz- 


džių, kaip seneliai gali gilinti 


ryšį su vaikaičiais, net jei jie ir 
būtų toli nuo jų ar dėl šeimy- 
ninės nesantaikos negalėtų tie- 
siogiai su vaikaičiais bendrau- 


ti. 


Seneliai gali į magnetofonines 
juosteles įkalbėti savo gyvenimo 
pasakojimus, pritaikytus savo 
vaikaičių amžiui. Galėtų ir šiaip 
lietuviškas pasakaites ar savo 


pačių senelių dainuotas dainas, 
eiles, ar pasakas įrekorduoti 
vaikaičiams. Seneliai galėtų 
surinkti reprezentacinį šeimos 
istorijos albumą, su trumpais 
parašais po nuotraukom ir, 
esant progai, jį su vaikaičiais 
pavartyti, pasipasakoti. 

Seneliai galėtų savo vaikai- 
čiams siųsti laiškelius, vis pri- 
dedant sau adresuotą, su pašto 
ženklu voką, kad vaikaičiai at- 
siųstų savo kūrybos. Kur 
plačiau išsiblaškiusi giminė, 
seneliai galėtų rašyti ir 
siuntinėti visos giminės ap- 
linkraštį: minėdami visų gimta- 
dienius, mokslinius ar darbo 
pasisekimus, svarbius ateinan- 
čius įvykius ir t.t. Seneliai taip 
pat gali skatinti dažnesnius 
pasikalbėjimus telefonu, priim- 
dami vaikaičių paskambinimus 
net savon sąskaiton. 

Kadengi seneliai yra laisvi 
nuo tėvų pareigų ir rolės, jie gali 
būti tikrais savo vaikaičių drau- 
gais, palikdami autoriteto rolę 
vaikų tėvams, sako Gutowski, 
kas ir apsaugos nuo autoritetų 
konfliktų. 

Pagaliau, kadangi seneliai 
yra šeimos vyriausieji, jie 
dažnai tampa ir šeimų ašis per 
didžiąsias šventes, galį perduoti 
ir savo vaikaičiams šeimos tra- 
dicijas, leidžiant, žinoma, ir nau- 
joms kartoms ką nors savo pri- 
dėti. Seneliai, kadangi jie nėra 
tokie artimi, kaip jų tėvai, vai- 
kams gali būti ir kažkas 
magiško, — sako Gutowski, — 
jie gali būti labai artimi, vaikus 
suprantą suaugusieji, kurie 
vienok negresia jiems nei bau- 
domis, nei pamokomis, nei ki- 
tais gyvenimo nemalonumais. 

Gutowski pripažįsta, kad šiais 
laikais vis dažniau, seneliai 
stengiasi gyventi kuo savaran- 
kiškiau, nepriklausomai nuo 
vaikų ir, tuo pačiu, vaikaičių. 
Nors ji pripažįsta, kad dažnai 
toks elgesys kyla iš nenoro 
sukelti konfliktą su savo 
vaikais dėl vaikaičių auklėjimo, 
dėl tokio atsiribojimo nukenčia 
ne tik seneliai, niekad nepažinę 
savo vaikaičių, bet ypač vai- 
kaičiai. Konfliktai nėra būtini, 
jei seneliai teisingai supranta 
savo rolę: ne perimti vaikų 
auklėjimą iš jų tėvų, ar, net blo- 
giau, „taisyti daromas auklė- 
jimo klaidas", o ieškoti būdų pa- 
remti tėvų darbą, žinant, kada 
atsitraukti, kad vaikui būtų aiš- 
kios tėvų ir senelių rolės. Sene- 
liams svarbu suvokti ne tik ko- 
kios rolės jiems nebepriklauso, 
bet dar svarbiau, kokios rolės 
jiems priklauso ir kurias tik jie 
gali išpildyti. 

Gutowski prisimena vieną 
senelę, kuri jaudinosi, kad jos 
vaikaičio kiti seneliai daug tur- 
tingesnes dovanas davė vaikai- 
čiui negu ji išgalėjo. Tik vėliau 
ji pamatė, kad savo draugyste ji 
vaikaičiui davė brangiausią 
dovaną. Būtina vyresniesiems 
suvokti, kad jie yra svarbūs 
jaunesniesiems tiek pat, kiek 
jaunesnieji yra svarbūs jiems. 
Būtina ir mūsų tautos ateičiai, 
kad seneliai vykdytų savo se- 
neliškas pareigas — būti savo 
vaikaičių draugais, šeimų 
pasakoriais; būti tais, kurie juos 
supranta ir išklauso, kai visi 
kiti per daug užsiėmę. 

a.j.Z. 


AR VERTA KASMET SUSIRINKTI? 


Ne stebuklas 


Ar mums verta kasmet 
sulėtėti gyvenimo skuboje, ruo- 
šiantis ir susirenkant Vasario 
16 minėjimams? Ar turi pras- 
mės okupuotoje Lietuvoje labai 
pavojingas nerimas, kaip ten 
šįmet jaučiama? 

Amerikiečiai, net gerai infor- 
muoti ir mūsų šeimų bičiuliai, 
į lietuvių nuotaikas vasarį žiūri 
paviršutiniškai. Net mūsų tarpe 
ne vienas, save šaltaminčiu 
laikąs arba toks esąs, minė- 


jimus nužvelgia primerktomis 


akimis. 

Tai tikrovė, visada ir visur 
įvairumais pamarginta. Bet 
prisiminkime dėl kažkada tar- 
tos frazės „I have a dream' 
tamsiaodžių nirtulingai šven- 
čiamą Martin Luther King 
dieną. Ar čia vien emocinis 
išsiliejimas? Tai jų visokeriopai 
pažangai reikalingas mostas. 
Tai visos masės tvirtas ryšys. 
Žydų religinės šventės, kaip 
Passover, yra istorinių įvykių 
prisiminimas, šiandien jau savo- 
tiška filosofija tapęs. Gal bloga 
filosofija? Bet kuri filosofija yra 
bloga savoms akims, kuri yra 
gera visoms akims? 

Vasario 16, istorinis įvykis, 
turėtų būti iškalbus ne tik su- 
augusiems, bet ir lietuviškai 
auklėtam jaunimui bei lituanis- 
tines mokyklas lankantiems 
vaikams. Šis įvykis prilygsta 
Mindaugo vainikavimui, Lie- 
tuvos krikštui, Žalgirio mūšiui. 
Kiekvienos valstybės prisikė- 
limas po beveik pusantro 
šimto metų nebūties yra visų 
pastebimas, kartais net sunkiai 
tikint. O tikėti reikėjo. Ir 
pasaulis buvo priverstas tikėti, 


nors ilgokai delsė Lietuvos „de 


jure' pripažinimą. 
Prisimename Lietuvos vals- 
tybės prisikėlimą, ne jos sukū- 
rimą. Juk Mindaugas 1253 m. 
savo dokumente rašė, kad jis 
„buvo pateptas šventu aliejumi 
į Lietuvos karalius...". Vasario 
Šešioliktosios aktas taip pat 
sako, kad „Lietuvos Taryba... 
skelbia atstatanti nepri- 
klausomą... Lietuvos valstybę 
su sostine Vilniuje...“. 
Valstybės atkūrimas nebuvo 
stebuklas, nelauktai sušvitęs 
lietuvių tautai. Šis įvykis 
rėmėsi carų valdžioje pavojingu 
tautiniu darbu per ilgus metus. 
Valstybė atsitiesė tik po sava- 
norių ir pašauktų karių 
nepriklausomybės kovose 
pareikalauto kraujo. Ji laikėsi 
ir pažangos siekė vadovų rūpes- 
tingumu. Vėl kuriam laikui 
išnyko ne dėl savo klaidų, bet 
Sovietų Sąjungos užgriūta. O 


VYTAUTAS VOLERTAS 


jau tada lietuvių aukų niekas 
nesuskaičiuos. Sovietų kalėjimų 
daug, Sibiras platus, KGB dali- 
niai gausūs, smurtas baisus. 

Tai keliais sakiniais suglaus- 
ta mūsų netolimos praeities 
tikrovė. Mažėja žmonės, ją patys 
matę. Bet ši tikrovė išliko is- 
torijoje. Jos nepaneigs nei bet 
kokių titulų šaltaminčiai spe- 
cialistai, nei už uždarų durų 
ramūs, sau — ir tik sau — egzis- 
tuoją žmogeliai. 

Šventė, darbas ir sielvartas 
turi panašumų. O mirusieji su 
primigusiais nei švenčia, nei 
dirba, nei sielvartauja. Taip pat 
svečiais nekviečiame į šventes 
neapykantos. Vasario Šešiolik- 
toji mums nėra mažesnė, už 
„Passover' arba už King dieną, 
todėl iškilmėse: .mūsų tarpe 
jokios neapykantos nėra ir į 
savo žmones žiūrime pagarbiai. 
Ne todėl, kad jie yra lietuviai, 
bet kad didelė dauguma 
gyvenime laikosi kultūringajam 
privalomos etikos, respek- 
tuodami tautą, jos virš kitų 
nekeldami. Pagarbiai žiūrėdami 
į savo Žmones ne tik už vardą ar 
už geografinę vietovę, kurioje 
istorija tautą įkūrė, bet už ilgų 
amžių, sunkių aplinkybių ban- 
dymus, nepalūžusius fiziškai 
ir dvasiškai, gerai žinome, kad 
šis mūsų požiūris grindžiamas 
bendru vaizdu, sudarytu iš 
daugelio teigiamų detalių. 

Šuoliai ir žingsniai 

Nuo Lietuvos Nepriklausomy- 
bės akto, nuo vieno iš didžiųjų 
istorinių žingsnių, šįmet sukan- 
ka septintas dešimtmetis. Tas 
jubiliejus yra ir didelės nelai- 
mės priminimas, — štai baigia- 
si keturiasdešimt aštuntieji 
metai nuo pirmos okupacijos 
pradžios. Nelaimė kol kas nepa- 
stumiama. Kantriai stebime 
laiką, nes kantrybė yra nemato- 
mas išmintingųjų šarvas. O iš- 
mintis — sugebėjimas regėti pro 
laiką. 

Jubiliejus neturėtų praeiti su- 
stingime. JAV LB bent pa- 
skelbė 1988 metus Lietuvos 
nepriklausomybės metais. Tai 
nei didelės drąsos, nei labai 
didelės reikšmės aktas. Plačiam 
šuoliui išeivijoje esame su- 
pančioti didžiųjų Vakarų vals- 
tybių — pirmoje eilėje statant šį 
kraštą — ankstyvesnio nusi- 
kaltimo prieš tautas ir šiandie- 
ninių pastangų tą kaltę užpilti 
dulkėmis. Esame pavargėliai 
prie durų turtuolių, sunaiki- 
nusių mūsų gerą. Bet ir šie tur- 
tuoliai mažai gali padėti, nes 


per savo neatsargumą tą gėrį 
išmetė laukan. Nuoširdus reikš- 
mingų laimėjimų skelbimas — 
mūsų pasiektų laimėjimų, — 
didžių planų dėstymas kol kas 
būtų fantazija. O tyčiomis taip 
prabylant, kad klausąs geriau 
jaustųsi, būtų melas. 

Lietuvai pagalbos srityje JAV 
LB yra nuožmi darbininkė. Be 
šauksmo pradėjo, be šauksmo 
tęsia. Ir nesustoja pasigirti, kuo 
pati nėra tikra. Ji žvalgosi pa- 
tarimų ir talkos. Neturi iliuzijų. 
Ir ji baimingai nekrūpčioja, pūs- 
telėjus natūraliam, laiko ir 
aplinkos sukeltam, vėjeliui bei 
kam vytele tyčiomis į tvorą pa- 
beldus. Ji taip pat sau nesiglė- 
bia visuomenės dėmesio, kad ki- 
tiems jo būtų mažiau. 


Vis dėlto pereiti metai buvo 
aktyvūs jei atidžiau pasižiū- 
rėsime. Sovietų okupuotoje Lie- 
tuvoje žmonės drįso prakalbėti 
apie Hitlerio-Stalino susi- 
tarimą, kuris anksčiau mažai 
kam buvo žinomas. Apie de- 
monstraciją Lietuvos sostinėje 
Vilniuje sklido žinios visame 
pasaulyje. Žinoma, buvo ir sun- 
kiai nukentėjusių. Vasario 16 
proga šįmet vėl jaučiamas su- 
bruzdimas, kurio smulkmenas 
tik vėliau žinosime. Tačiau aš 
noriu pabrėžti, kad okupuotos 
Lietuvos žmonės už tautinį 
darbą kenčia ir gal net žūsta — 
taip buvo praeity, — 0 mes 
nejaučiame jokių sunkumų. Ir 
neturime teisės ten laukti 
skaudžių aukų, įskaitant kali- 
nimus, krauja, trėmimus, gyvy- 
bes, kol jiems patiems šios 
aukos nėra būtinos. Šiandien 
mūsų teisė ir pareiga padėti kie- 
tais spaudimais per JAV 
vyriausybę, kad aukos būtų 
mažesnės, 0 pasėkos reikšmin- 
gesnės. Šitai JAV LB daro. Gor- 
bačiovo skelbiamas atolydis 
nėra komunistinio slėgimo pa- 
naikinimas. Kol kas tai vien 
reklama, panaši į mūsų TV 
reklamas, — idealiai aptarta 
prekė, gudriai į mūsų namus įsi- 
veržusi, tampa nieko krūvele. 
Tačiau išmintis ir tiesa reika- 
lauja, kad griežtai nepasmerk- 
tume ateities. Pasitaiko keis- 
tenybių, keleiviai net dykumose 
randa gėlių. 


JAV demokratija mums 
palengva tampa šiltesne. Prieš 
kiek metų lietuvių išeivija ir jos 
tėvų kraštas pasauliui buvo 
nulio vietoje. Šiuo metu aplinka 
yra švelnesnė. Tai ilgo laiko- 
tarpio visų mūsų institucijų ir 
visų Mūsų žmonių darbo išda- 
vos. Reikia pastebėti, kad daug 
pagalbos, ypač Europoje, atėjo iš 
popiežiaus šv. Kazimiero ir Lie- 


Vasario 16-tos minėjme Marijos aukšt. mokyklos salėje savanoriams-kūrėjams 
Gailė Eidukaitė ir Saulius Eidukas prisega gėles. Iš kairės: Juozas Betkaus- 
kas, Antanas Valius ir Juozas Tamulis. 


tuvos krikšto minėjimų pro- 
gomis. O Jungtinėse Amerikos 
Valstybėse pereitais metais 
kelis kartus prezidentas ir Vals- 
tybės departamentas viešai ir 
tvirtai pasisakė dėl Pabaltijo 
okupacijos nepripažinimo. Ne- 
tiesa, kad tai esą beverčiai mos- 
tai. Juk Valstybės departa- 
mentas paskelbė su šia tema 
surištų eilę oficialių studijų ir 
straipsnių, pasiekusių viso 
pasaulio vyriausybes ir mokslo 
institucijas. Netiesa, kaip pašai- 
piai ar pesimistiškai retkarčiais 
tariama spaudoje, kad mumis 
domisi tik „dešimtos eilės pava- 
duotojo pavaduotojai! Buvo 
prieinamas ir pirmasis (toks yra 
tik vienas) Valstybės sekre- 
toriaus pavaduotojas ir ne 
vienas ambasadoriaus rango pa- 
reigūnas. Žinoma, politine geo- 
grafijos prasme padėtis nepa- 
sikeitė. JAV, Lietuvą staiga ir 
veltui pardavusios, už jos laisvę 
dar net menkiausios kainos ne- 
siūlo. Tačiau neleidžia ir visiš- 
kai užversti politinės bu- 
halterijos knygų. Juo daugiau 
žodžių, juo dažniau ši knyga 
pasklaidoma. 


Baigminė kertelė 


Kantriai ir patvariai dar 
buojantis, rezultatų pasiekiame. 


Nuotr. J. Tamulaičio 


Nenorime eiti melo, išsigalvo- 
jimų ar panikos keliais, todėl lė- 
tai žengiame priekin. Tačiau 
mūsų kiekviena įklijuota plyta 
lieka, o melas su smurtu, pra- 
džioje stiprokai pastūmėję, nu- 
verčia paka!nėn. Žinome tautų, 
kurios taip elgėsi ir niekados 
nepasimokė. Po skriaudų sau ir 
kitiems čia iškildavo, čia vėl 
krisdavo, ir ateityje kitaip ne- 
bus. Svarbiausia, kad mes patys 
žinotume, ko norime, ir kad 
šiame žinojime nesimaišytų juo- 
dos katės. 4 


DIRBTINĖ ŠIRIDS 


Loyolos universitete buvo pa- 
daryta pirma tokia Chicagoje 
operacija — įjungta pacientui 
Frank Martello dirbtinė širdis, 
kuri bus naudojama. kol atsiras 
žmogaus širdis jam persodinti. 
Operacija užėmė dvi valandas. 
Ankstyvesnėse operacijose 
nebuvo galima jo nuosavą širdį 
išgelbėti. 


KINŲ NAUJI METAI 


Chicagos kinams vasario 21 d. 
vra nauji 4683 metai. Jie šven- 


čia su savo slibinuų vaizdavimu. 


DANGORAIŽIO ŠEŠĖLIS 
P. MELNIKAS 


Romanas 

Susėdus, užsakius patiekalus ir pradėjus valgyti, 
abudu šnekėjo apie nereikšmingus dalykus. Devinskis 
paklausė, kokios tautybės yra Prūsas, ar ne tos pačios 
yra ir Dobilas ir kokie yra tipiški lietuviški valgiai. 
Prūsas tada paklausė ar Devinskis yra lenkas? 

— Toks iš manęs lenkas, kiek iš tavęs amerikie- 
tis. — Šia tema, atrodė, jis nenorėjo kalbėti. 

Tai buvo įžanginis plepėjimas, po kurio Devinskis 
lyg nenorom priėjo prie esmės: 

— Gal sukai galvą, kodėl norėjau su tavim iš- 
samiau pasišnekėti? 

— O prisipažinsiu, galvojau. 
susidomėjęs. 

— Esu susirūpinęs tavo ateitimi ir jaučiuos nekaip 
apie ją galvodamas. 

Tai štai kodėl jis tiek tylėjo čia ateidamas. O gal 
tik nuduoda susirūpinusį, pagalvojo Prūsas ir atsakė: 

— Suprantu. Ir aš susirūpinęs. 

— Tu, manau, jauti, kad neatlieki darbo taip. kaip 
mes tikėjomės tave priimdami? 

Prūsas žinojo, jei neprisipažins — prasidės seni 
ginčai ir jis pralaimės. Todėl jis tylėjo ir laukė. 

— Aš tikrai norėčiau žinoti, ar tu nori tabelių dar- 
bo kaip karjeros? Ar galvoji, kad kada nors sugebėsi 
jas patenkinamai atlikti? Mums tada nebus rūpesčių 
dė! jų kaip šiandien. 


Buvau labai 


Vadinasi, galvojo Prūsas, jis alins, kankins ir mals 
vėl tą pačią seną istoriją, kurią pradėjo priimdamas 
į darbą. Įgriso iki gyvo kaulo. Na ir monotonija! Vis 
tą patį. Atrodo, suprantu darbą ir pažangos kiek 
padariau. 

— Taip, noriu, — atsakė Prūsas. — Ir sugebėsiu. 

— Ar jauti, kad gali ir pajėgi šį įsisavinti? Tu gal 
daugiau esi susidomėjęs kitomis statybos ir biznio sri- 
timis, mažiau tabelėmis? 

— Ar tai nuodėmė? Manau, kad ir jūs, ponas De- 
vinski, mieliau dirbtumėt kitokį darbą. Dabar rūpina- 
tės tik personalu, samdiniais, atleidžiat iš darbo ar 
apklausinėjat. Gal geriau patiktų turėti savo kontorą, 
kaip dirbti kitiems? Ar ne? Bet dirbat tai, kas atsirado 
po ranka. 

Prūsas turbūt atspėjo, nes pyktelėjęs Devinskis iš 
karto į tai neatsakė. Jis gal nesitikėjo tokio aštraus 
atkirčio. 

— Man nėra ko teisintis, — prisivertęs šyptelėjo 
Devinskis. 

— Aš pilnai atlieku savo pareigas, — jis toliau 
kalbėjo — ir čia, šiuo metu net pietaudamas. Ar ir tu 
su tokiu pat atsidėjimu atlieki savo? 

— Dirbu, kiek išgaliu, darau pažangą ir nelakstau 
be reikalo... — Prūsas, girdėjęs, kad Devinskis darbo 
laiku susitinka su kažkokia mergina, stengėsi jam 
įgelti. 

Devinskis staiga sugniaužė kumštį ir dunkstelėjo 
juo lengvai į stalą, tuo parodydamas savo nekantrumą. 

— Aš norėjau, kad mūsų santykiai būtų profe- 
siniai, rimti, — Devinskis aiškino, — ir tai stengiaus 
išlaikyti. Visą laiką tau daviau nemažai ženklų, 
perspėjimų žodžiu, kad tavo darbas šlubuoja, lėtas ir 
be ypatingų rezultatų. Nėra ko nei rangovui, nei virši- 
ninkui parodyti. 


— Parodyti? Kaip tik čia jums, ponas Devinski, 
norėčiau kai ką parodyti 

— Parodyk, parodyk. 

Prūsas traukė iš voko atsineštas nuotraukas ir 
žurnalus paklodamas juos ant stalo. 

— Čia mano atliktos statybos kontoroj ir straips- 


niai techniškuose žurnaluose. Gal nematėt? 
— Ne. nemačiau. 
Bet Devinskis labai nenoriai vartė visą tą medžia- 


gą. Prie kai ko pristodavo, pakeldavo ir pritraukdavo 
arčiau savęs, bet nekomentavo nė vienu žodžiu. Atrodė, 
visa tai jam pažįstama. kartu įkyrus ir jį erzinantis bū- 


das įtakoti. Tai nebuvo surišta su tabelėm. apie kurias 
tiek kalbėjo! Ir vietoj pagyrimo, jo balsas griežtai 
suskambėjo: 

— Kaip asmuo man patinki, bet bendrovei visa tai 
nėra svarbu 

— Nejaugi? 


— Jau kalbėjau, kad esi priimtas specifiniam dar- 
bui. Tai žinai ir jo norėjai. Dabar turi skubų darbą ir 
Ji reikia ypačiai skubinti. Jei šio uždavinio neatliksi 
— turėsime atleisti iš darbo, nes kito kelio nėra. 

Prūiso burna išdžiūvo. Visam kūne pajuto karštį, 
lyg turėtų temperatūros. Taip aiškiai, nors ir silpnu 
balsu, Devinskis pasakė paskutinius žodžius! Net nesi- 
drovėdamas! Prie stalo po to jų kalboje liko dirglumas, 
net kai Prūsas nuo stalo susišlavė fotografijas, kurios 
tikriausiai įsiutino Devinskį. Viršininko kietumas ir 
neatsižvelgimas į senus darbus erzino Prūsą, bet jau 
niekuo nebuvo įmanoma padėties sušvelninti. 

Devinskis, atrodė, atliko tai, ko norėjo. 

— Kas tau yra Glowertis? — dar paklausė. — La- 
bai artimas?. 

(Bus daugiau) 


- 

KAS YRA IŠMINTINGA 
VISUOMENĖ? 


AURELIJA BALAŠAITIENĖ 


„Draugo“ vasario 2 dienos 
laidoje paskelbtas JAV LB pa- 
reiškimas dr. Sužiedėlio studi- 
jos klausimu įdomiai ir ori- 
ginaliai aiškina sutarties pasi- 
rašymą iš anksto visuomenei 
suteikiant „išmintingos“ epi- 
tetą, tuo lyg ir bandant uždaryti 
duris bet kokiems tolimesniems 
svarstymams, nes kitaip atrody- 
tų esanti „neišmintinga". ,,„Da- 
bartinės lietuvių kalbos žo- 
dyne“ išmintis yra aptariama 
taip: išmintingumas, protingu- 
mas, gudrybė. Taigi kurį to ap- 
tarimo elementą priskirsime vi- 
suomenei: gudrumą ar pro- 
tingumą? Jei visuomenė būtų 
„gudri“, ji neleistų sukurti 
institucijų ar organizacijų, 
kurios daro didelius sprendimus 
slaptai, neatsiklausiant savo 
narių nuomonių ar pagei- 
davimų. Juo labiau, jei ji būtų 
„išmintinga“. Ir tai nebe pirmas 
kartas... Buvo pasirašyta sutar- 
tis dėl lituanistikos katedros, 
bet spaudoje nematome jokių 
konkrečių tos katedros egzista- 
vimo rezultatų, tik ,„Pasaulio 
lietuvyje“ eilę nuotraukų su 
pažįstamais ir pagyvenusiais 
veidais, universiteto kancleriui 
įteikiant paskutinį 100 tūks- 
tančių dolerių įmokėjimą. Kur 
katedros įnašas į mūsų kultū- 
rinį ir mokslinį gyvenimą? 
Klausia to daugelis, bet at- 
sakymo nėra. 

Kalbant apie Bendruomenės 
veiklos uždavinius, kyla noras 
klausti, kodėl ji susidomėjo bet 
kurios istorijos rašymu, nes juk 
turime Chicagoje seniai įsistei- 
gusią Lietuvių istorijos 
draugiją, išleidusią jau daug 
vertingų leidinių, kurių bene 
paskutinį, išleistą 1985 metais, 
su malonumu perskaičiau. Pir- 
mame puslapyje skaitome: „Lie- 
tuvių istorijos draugija, Lithu- 
anian Historical Society affilia- 
ted with Lithuanian Research 
and Studies Center Chicago, Il- 
linois“. Skamba autoritetingai. 
Neteko pastebėti, kad nors 
viena knyga būtų išleista Bend- 
ruomenės ar plačios visuomenės 
pinigais, o jų išleista net 21. Tuo 
tarpu lituanistinių mokyklų 
mokytojų „algos“ dar nesiekia 
žemiausio atlyginimo skalės ir 
daugumas darbų įvairiose meno 
ir kūrybos srityse yra atliekami 
„savanoriškai“, „iš pasiauko- 
jimo“ ir be jokio atlyginimo, nes 
tam nesą lėšų. O dabar jau 
turima lėšų pilnai apmokamam 
asmeniui, kurio pasamdymas 
taip ir liko kelių asmenų 
rankose. Todėl ir visuomenės 
priekaištai, kad LB krašto 
valdyba sprendimus dariusi su 
niekuo nesitardama ir sutartį 
slėpusi, yra teisingi. Kada 
Bendruomenės nariai sužinojo 
apie tą sutartį? Juk spaudoje 
mirga pranešimų ir pranešimė- 
lių apie mūsų vadovaujančių 
asmenų būsimas, buvusias ir 
planuojamas keliones, dažnai 
apmokamas taip pat iš visuo- 
menės iždo. O apie planuojamą 
sutartį nebuvo niekur užsimin- 
ta nė vienu žodeliu. Argi ne 
keista? 

Būtų taip pat įdomu patirti 
profesionalų teisininkų nuo- 
monę apie tokios sutarties tei- 
sėtumą. Būdama Bendruome- 
nės aktyvi narė, taip pat dažnai 
aukojanti „kultūros reikalams", 
jaučiu, kad disponuojama mano 
pinigais, manęs neatsiklausus. 
Pasidairykime demokratinio 
krašto sistemoje: kongreso 
atstovas, balsuotojui pareikala- 
vus, turi duoti smulkią savo 
išlaidų apyskaitą, o ir Amerikos 
prezidento mokesčių formulia- 
ras yra viešai skelbiamas... 
Mūsų veiksniai pasirašinėja su- 
tartis, pastatydami visuomenę 
prieš įvykusį faktą, nei su jos 


nuomone nesiskaitydami, nei 
tikro pasiteisinimo nerasdami. 
Mes nesame kalti, kad prof. 
Sužiedėlis prarado savo tarny- 
bą. Tokių savo tarpe turime taip 
pat nemažą skaičių, bet neieš- 
kome jiems pilnai apmokamų 
tarnybų, kaip mažai tesi- 
rūpiname į vargą patekusiais 
tautiečiais, darbo nustojusiais 
asmenimis. 

Jei spaudoje skelbta 60 tūks- 
tančių suma nėra tiksli, tai 
reiškia, kad toji žinutė į spaudą 
pateko tik per paskalas, kas yra 
dar vienas įrodymas, kad buvo 
stengiamasi sutarties pasira- 
šymą slėpti nuo visuomenės. Iš 
viso, bet kokios istorijos 
rašymas nėra LB uždavinys, 
kada esama svarbesnių užda- 
vinių, kuriems daug pras- 
mingiau galėtų būti išleisti pi- 
nigai. Ir būtų paties profeso- 
riaus žinojimas apie OSI me- 
todus naudingas tiems, kurie 
yra kaltinami karo meto nusi- 
kaltimais, naudojantis KGB pa- 
teiktais „įrodymais“. Jo, kaip 
konsultanto, patarnavimas 
būtų žymiai vertingesnis, negu 
„Objektyvios“ istorijos rašymas, 
nes visi žinome, kad jokia istori- 
ja negali būti objektyvi: vienaip 
į karo pabaigą žiūri laimėtojo 
pusėje esantis istorikas, kitaip 
pralaimėtojo. Ir mes savo praei- 
ties istorijai renkame šaltinius 
iš lenkų istoriko Dlugošo, bet 
piktinamės jo istorinių faktų iš- 
kraipymu. Šaltiniai, pažiūros, 
gyvenamoji vieta įtakoja 
kiekvieną istoriką, ir to neiš- 
vengs nė prof. Sužiedėlis. Pa- 
galiau ne tai svarbu, kaip jis tą 
istoriją rašys, bet tai, kad ji bus 
rašoma nebylios ir balso ne- 
turinčios visuomenės sąskaiton. 
Ir čia „išmintingoji“ visuomenė 
yra savo neišmintingumo auka. 

Vyksta vadinami mūsų veiks- 
nių seimai, kuriuose delegatai 
praleidžia daug laiko rezoliucijų 
skaitymui, protokolų tvirti- 
nimui ir neesminiams ginčams 
bei diskusijoms. Laikas būtų 
formaliai aptarti išrinktos val- 
dybos bei centrinių organų 
kompetenciją, didelių projektų 
vykdymo bei sutarčių rašymo ir 
pasirašymo teises bei procedūrą. 
Jei ir renkame neva tai demok- 
ratinės tvarkos principu, tai ir 
turime tvarkytis, remiantis tais 
pačiais principais, kad nebūtų 
pažeistos eilinių visuomenės na- 
rių teisės. Juk žinome, kad net 
ir Amerikos prezidento galia 
yra labai griežtai apribota 
senato ir kongreso balsais ir bet 
kuris jo didesnis užmojis, kaip 
parinkimas kandidatų į aukš- 
čiausiąjį teismą ar parama 
Nikaraguos laisvės kovotojams, 
liko neįgyvendintas, nes dikta- 
tūriškai ir jis, išrinktas didele 
balsų dauguma, savavališkai 
elgtis negali. Kodėl taip gali elg- 
tis mūsų „vadai'? 

Ne, tos diskusijos nesibaigs 
vien todėl, kad JAV LB krašto 
valdyba bando mus įtikinti, kad 
būtume „neišmintingi“, nesu- 
tikdami su kelių asmenų spren- 
dimu. O tas pasiteisinimas, kad 


Konsuliariniame priėmime, kuris buvo vasario 19 d. Illinois universitete, kalba generalinis kon- 
sulas Vaclovas Kleiza. Stebi Barbados ir Liuksenburgo konsulai su žmonomis. 
Nuotr. J. Tamulaičio 


KIEK GALVŲ, TIEK NUOMONIŲ 


Atrodo, pergyvename charak- 
teringą politinio išeivio dramą. 
Neišvengiama pirmosios pokari- 
nės emigracijos bangos senatvė, 
nusivylimas savo pačių išau- 
ginta jaunąja karta, 0 ypač 
noras palikti savo pėdsakus vis 
dažniau veda prie susiskaldymo 
ir neapykantos, negu pozityvios 
gretų konsolidacijos. Tas labai 
ryšku paskutiniuose prasidė- 
jusių metų planuose, ypač kul- 
tūrinėje plotmėje. 

Šia proga vėl sugrįšiu prie 
numatomos nacių laikotarpio 
istorinės knygos, sykiu 
pabrėždama, kad tai tėra dar 
vienos galvos išvedžiojimai. 
Žinias apie tokius ir panašius 
planus juk susirenkame netie- 
siogiai, tik iš spaudoje 
pasirodančių straipsnių ir 
pranešimų. Kadangi šie prane- 
šimai dažniau ir dažniau 
prieštarauja vieni kitiems, čia 
iškelsiu kelis klausimus, į 
kuriuos laukiame atsakymo. 

Taigi, pirmasis būtų tokios 
knygos reikalingumas. Nacių 
laikai Lietuvoje? Ar viską apie 
tuos laikus rašysime, paduo- 
dami ir to laikotarpio įvykių 
priežastingumą? Juk naciai 
Lietuvon atėjo po sovietų invazi- 
jos, pačiame išvežimų į Sibira 
įkarštyje, kai ne vienas dre- 
bėjome dėl savo kailio ir dėl 
pasipriešinimo okupacijai. Ne 
vienas bijojome net nakvoti savo 
namuose. Sakau ne vienas, nes 
buvo ir kitokių, vienų su 
žymiais vardais kultūriniame, 
kariškame ir politiniame 
gyvenime, kitų vien su iškeltu 
bevardžiu kumščiu sulikviduoti 
laisvę ginantį tautietį. Sėdo į 
ministerių kėdes bemoksliai ir 
išgamos, kartais gal ir idealis- 
tai su išplautais smegenimis. 
Kėlė kumštį ir ne vienas nuo 
dvarininko nukentėjęs bežemis, 


buvę tartasi (kaip, telefonu ar 
prie kavutės?) su kai kuriais is- 
torikais ir gautas kai kurių spe- 
cialistų pažadas „prižiūrėti“ ir 
bendradarbiauti, nieko neįpa- 
reigoja, tik dar labiau liūdnai 
nuteikia tyliąją daugumą, ku- 
riai nebetinka nė „išmintin- 
gumo“ epitetas. 

VIDŽIŪNIENĖ 


dažnai tik iš pavydo ir iš pikto 
džiaugsmo, nebūtinai tik žydai. 
Ach, žydai... Buvau tada Kaune, 
tą lemtingą dieną baigusi 
gimnaziją, patriotė, katalikė, 
besirengianti tekėti už lietu- 
viško karininko. Daug mačiau. 


Jokia paslaptis, kad iš visų se- 
namiesčio kampų išlindo žydai 
komunistai ir pasijuto, kad atėjo 
jų dienos. Tie keturiasdešimtieji 
metai buvo kruvini Lietuvai, 
bet visi žiūrėjome į Vakarus, 
laukdami pagalbos. Todėl ar 
nuostabu, kad vokiečių kariuo- 
menę sutikome su džiaugsmu, 
nes nuo jų drauge su rusais ir 
žydais pabėgo ir tie lietuviški iš- 
gamos, kurie Lenino — Stalino 
vardu grūdo mūsų žmones į 
Uralą. Ė 

Taigi, prasidėjo nacių laikai. 
Ne vienas tautietis, įsiutęs ant 
žydų, — kurie nesirengė bėgti 
Rusijon! — pakėlė prieš juos 
ranką. Čia ir yra mano klau- 
simas: ar Sužiedėlio knygoje, 
rašydami apie tą laikotarpį, 
rasime aprašomą ir tą keršto 
bangą, kuri apėmė kai kuriuos, 
gal artimųjų netekusius asme- 
nis, o gal ir dėl Lietuvos laisvės 
praradimo įsiutusius žmones 
prieš tuos tada nudžiugusius, 
žygiluojančius gatvėse su 
raudona vėliava? Juk bus 
rašoma istorinė knyga. Ar 
aprašysime ir tą lietuvį 
ūkininką, kuris, netekęs 
ruslaikiu artimųjų, kastuvu 
užmušė iš geto transportu mir- 
tim vežamų žydų grupės 
pasprukusį ir laukais bėgantį 
jaunuolį? Ką tuo pasieksime, jei 
aprašysime, o ką pasieksime, 
tuos faktus užslėpdami, nes jų 
buvo. Ar papasakosime apie tą 
lietuvį, kuris savo namuose 
išduotas slėpęs mano kaimynę 
žydaitę Marą, buvo su ja drauge 
sušaudytas? 


Ne laikas dabar rašyti tokias 
knygas, juo labiau asmens, ku- 
ris, galėjęs profesoriauti už ma- 
žesnį atlyginimą akademijose, 

pasirinko žymiai geriau apmo- 
kamą darba OSI įstaigoje. 
Sakoma, ką gi jis galėjo padėti 
kaltinamam lagerio sargui Lin- 
nui? Tačiau kodėl šio krašto 
žmonės neklausia, koks likimas 
būtų ištikęs Waldheimą, eilinį 
karininką, jei jis būtų „„priešta- 
ravęs ir ką nors daręs" dėl žydų 
likimo ir naikinimo nacių 
pavergtoje Austrijoje, kaip 
spauda nuolat kartoja? Ne, šio 
klausimo iškėlimas nei populia- 
rus, nei suprantamas eiliniam 
amerikiečiui. Net ir istorikui. 
Šiuo atveju tyla — gera byla. 


Kogi tikrumoje pasiekė šios 
knygos sumanytojai? Jie tik 
suskaldė ir taip byrančią ir ma- 
žėjančią aktyvių lietuvių visuo- 
menę. Per mažai žinau apie 
būsimą autorių Sužiedėlį, bet 
mane vargina mintis, kam mes 
šiuo momentu su tokia knyga 
pasitarnausime? Ir. sakant 
teisybę, ir kai kuriuos faktus 
nutylint, tai nebus mūsų kovo- 
jančiai už teisę į 
nepriklausomybę 
naudingas žygis. 

Kažkas, kažkur apie tą 
projektą nesako teisybės. Iš 
pradžių spaudoje paduodami 
vieni duomenys, gi to 
nepatikrinsi, — kaip jos išpūsta 
kaina, autoriaus biografija, 
paskui paduodami neva tai tikri 
faktai, puolamos gerbiamos 
kovotojos už apkaltintųju teises 
Razgaitienė ir  Kezienė, 
skelbiama nauja organizacija 
tokių apkaltintųjų gynimui, kai 
tokią jau turime drauge su lat- 
viais ir estais, paliekant skai- 
tytojui tik spėliojimus ir vieną 
ginklą — „suduoti per pinigi- 
nę". Argi to siekėme šiais 
metais, švęsdami simbolinę 
Nepriklausomybės dieną. 
kovodami už sąžinės kalinius, 
bandydami pritraukti jaunąją 
kartą prie lietuviško darbo? 
Kam kilo tokia kontroversinė, 
nereikalinga ir mus skaldanti 
šios knygos idėja, nes kokiais 
gražiais žodžiais dabar beban- 
dytume tą nevykusį mostą 
pridengti, yla jau lenda iš 
maišo. 


laisvę ir 
tautai 


312-788-5700 


CLASSIFIED GUIDE 


IEŠKO PIRKTI 


Ieškau pirkti nedidelį namuką Chica- 
gos pietvakarių priemiestyje. Skam- 
binti anksti rytą tel.: 434-8235. 


FOR RENT 


Išnuomojami 2 kamb. su atskiru 
įėjmu 71 84 Rockwell apyl. Skam- 
binti; dieną 776-0105, po 5 v.v. 
925-7612. 


HELP WANTED 


A. B. Dick 
PRESSMAN 
Must be Experienced. 

Part time days. Midway airport area. 
Must speak English. 
284-0775 
5851 W. 63rd St. 


MODELMAKER-PRODUCT 
Full time openng for industrial design | 
modeimaker with min. 5 yrs. exp. | 
| Downtown loc. Benefits included. | 
1 
| 


454-1116 
Must speak English. 


FOR SALE 


Wholesale carpeting! Kilimai urmo kai- 
nomis; didžiulis sandėlis pilnas kilimų riti- 


niuose ir atskirais gabalais. Turime viską, į 


ko jums reikia. Duodame paskolą. Pirkite 
kilimus skambindami Romui po 6 v.v. 
589-2349; palikite vardą ir tel. numerį. 


MISCELLANEOUS k 


A VILIMAS 
MOVING 


Tel. 376-1892 ar 376-5996 


-- 


—-— 


10 2005 — 3096 pigiau mokėsit uZ 
apdraujs uo ugnies ir automobilio pas 
mus. 


FRAMK ZAPGLIS 
3202/> Wes' S5th Street 
Tel. — GA 4-£554 


Vv.T. ELECTRIC CO. 
Licensed, Insured — Bonded 
436-6937 


Elektros ir namų apšildymo 
sistemų petaisymži. 
Vytautas Taras 


ELEKTROS 
ĮVEDIMAI — PATAISYMAI 
Turiu Chicagos miesta leidimą. Dir- 
bt: ir užmiesty. Dirbu greitai, garantuo- 
tai ir sąžiningai. 
6555-2020 
KLAUDIJUS PUMPUTIS 


Balys Pavabalys 
MILŽINAI IR SLIBINAI 


Sat(IJyriniai eilėra(k)ščiai 


Knyga, laimėjusi Montrealio 
lietuvių akademinio sambūrio Vin- 
co Krėvės literatūrinę premiją. 

Kaina $6.00 (įskaitant siuntimo 
išlaidas). 

Užsakymus siųsti autoriaus 


i 


REAL ESTATE 


R 5 KOMPIUTERIŲ 


pagalba galite PIRKTI ar PARDUOTI 
NAMĄ mieste ir priemiesčiuose. Sąži- 
ningai patarnaus 


J. BACEVIČIUšS 


----- REALTORS 


. BEI PARDAVIME NUOSAVYBIŲ. 

Nemokamai įkainuojame jūsų nuosa- 
vybę, taip pat pristatysim pagal pagei- 
davimą, sąrašą parduodamų namų jūsų 
ieškomoj apylinkėj, mieste ar priemies- 
ty. Suinteresuoti prašau skambinti ar 
užeit pas 

BUDRAITIS REALTY 
6600 S. Pulaski 
767-0600 


—-— 


Parduodamas 3 mieg. kamb. mū- 
rinis namas, 65 8 Keating apyl.; 
didelė virtuvė; dinette. Skambinti: 
585-6152; po 5 v.v. 735-2196. 
Kalbėti angliškai. 


KMIECIK REALTORS 
7922 S. PULASKI RD 


DANUTĖ ŠČERBAITĖ MAYER 


284-1900 


Jei norite parduoti ar pirkti savo nuo- 
savybę per Amerikos populiariausią 
agentūrą, prašome skambinti Danutei 
Ščerbaitei Mayer dėl sąžiningo patar“ 
navimo ir veltui jūsų namų įkainavimo.. 


No. 129 — Garfield Ridge Special! 61 
8. Natoma. 4 mieg. kamb. mūras; 134 prau- 
Syklos; didžiulė virtuvė su ąžuolinėmis spin- 
telėmis; ištisas rūsys; užpakalyje namo atvi- 
ra graži veranda; erdvus kiemas; nauji 
kilimai; 2 mamų apyvokos reikmenys; 
namas puikiai išlaikytas. Paskubėkite ir 
apžiūrėkite šį gražuolį šiandien! 


No. 934 — Dviejų butų namas 67 8 
Lawndale; buvo 4 savininkai: 3 kamb. 1 
mieg. kiekviename bute. Moderni virtuvė ir 
vonia; atskiros šildymo sistemos; remontai 
nereikalingi; 4 metų stogas ir dvigubi 
langai; naujas 2'/> auto garažas su autom. 
atidarymu; Tik 45,900, jei pasiteirausite 
pirmas. 


AR NORITE PARDUOTI? > 


Savo namą galite parduoti, tik pa- 
skambinkite telefonu Mūsų pardavėjai 
sėkmingai „jums patarnaus. Mes jums 
galime padėti, nes daugiau stengiamės. 
Namo įvertinimui skambinkite skubiai — 
Jabar. 


O'BRIEN FAMILY REALTY 
Tel. — 434-7100 


Mūrinis namas Lemonto apylinkėje: 1.38 
akro medžiais apaugęs sklypas. Įsimylėsi- 
te pušis, kurios supa šį jaukų „ranch“ 
namą turintį 2 Židinius. Net ir šuns namu- 
kas mūrinis! Skambinkite šiandien! 
$119,900. 

Century 21/Oisick 4 Co. Realtors 
257-7100 


Puikus naujas, mūrinis „„Forrester“ 
namas Hillview, Lemonto apyl. Ypatinga 
statyba. Liuksusinis kilimas, spec. langai, 
„driftstone' židinys, skliautų lubos, nau- 
ji virtuvės įrengimai. Daugybė patogumų. 
Viskas aukštos kokybės! $189,900. 
Century 21/Olsick 4 Co. Reaitors 
257-7100 


IS THAT YOU LAUGHING, COMRADE? 
Algis Rukšėnas 


Knygos antrinis pavadinimas: „The World's Best Russian 
(Underground) Jokes". žurnalistas ir rašytojas Algis Rukšėnas, 
politinės-satyrinės dramos „„Posėdis“ pragare ir „Day of Shame" 
(knygos apie Simo Kudirkos 1970 m. nepavykusį pabėgimą į laisvę 
iš sovietinio laivo) autorius surinko kursuojančius anekdotus ir 
charakteringus juokus, kurie kursuoja Sovietų pogrindyje ir 
atskleidžia komunistinės sistemos tikrąjį charakterį. 

Secaucus, New Jersey: Citadel Press, 1986. Kaina su per- 
siuntimu in USA $7.90. Iilinois gyventojai moka $8.40. 


Užsakymus siųsti: 


Lietuvių Fondo tarybos posėdyje. Iš kairės: buvęs tarybos pirm. Povilas Kilius, 
kontrolės kom. pirm. Juozas Rimkevičius ir dr. Gediminas Balukas. 


LIETUVIAI FLORIDOJE 


Sunny Hills, FL 


VASARIO ŠEŠIOLIKTOJI — 
TRUMPAI, ĮSPŪDINGAI 


Minėjome 70-tą Vasario Šešio- 
liktają sekmadienį, vasario 14 
d. 

Kad tai ne eilinis sekma- 
dienis, pajutome 11 valandą 
rinkdamiesi į Šv. Teresės 
bažnvčią: ten keliolika moterų 
žydėjo visomis tautinių rūbų 
spalvomis. Dvi iš jų — Marija 
Balčiūnienė ir Bronė Nakienė 
iki altoriaus palydėjo uni- 
formuoto šaulio Antano Pilecko 
nešamą Lietuvos trispalvę. 
Mišias laikė kun. Leonardas 
Musteikis kartu su kunigais 
Pranu Jaraška, Antanu Kardu, 
Antanu Račkausku ir Francis 
Szczykutowicz'ium. Trys iš jų 
mišias aukojo už žuvusius 
savanorius, partizanus, laisvės 
kovotojus. Maldininkų viltį ža- 
dino patriotiškas Pr. Jaraškos 
pamokslas, o mišioms baigiantis 
— klebono Fr. Szczykuto- 
wicz'iaus sveikinimo žodis. 
Antrosios jaunystės choras, 
muz. Vinco Mamaičio vargonų 
garsų drąsinamas, atliko kele- 
tą giesmių. 

Truputį po antros, minėjimo 
iškilmės prasidėjo Community 
centre. Kadangi minėjimą 
rengė LB Sunny Hills apylinkės 
valdyba, tai ji atidarė ir paskui 
kultūringai, elegantiškai vedė 
LB parengimų vadovė Valė 
Zubavičienė. Po trumpo LB 
vald. pirm. Onės Adomaitienės 
žodžio, visų kartu sugiedotų 
JAV ir Lietuvos himnų pras- 
mingą invokacinę maldą 
perskaitė žilagalvis kun. 
emeritas A. Račkauskas. Visi 
sugiedojom pora ,„Marija, Mari- 
ja" posmų. Floridos gub. Bob 
Martinez proklamacija, skel- 
bianti, kad antradienis, 1988 m. 
vasario 16 d. šioje valstijoje bus 
minima kaip Lietuvos ir lie- 
tuvių diena. Ją, o vėliau ir 
ilgoką minėjimo dalyvių rezoliu- 
ciją perskaitė Genė Beleckienė. 

Publikai pristatydama kalbė- 
toją, viešnią iš Atlantos Rimą 
Janulevičiūtę, O. Adomaitienė 
suteikė žiupsnelį jos biografijos. 


Tai New Yorke gimusi, Chica- - 


goj užaugusi naujosios kartos 
inteligentė-visuomenininkė. U. 
of Illinois 1984 m. baigusi 
komunikacijos bakalauru, 
studijas tęsė U. of Missouri ir 
šiuo metu betrūksta tik diplo- 
minio darbo magistrės laipsniui 
iš žurnalistikos. Padavusi 
prašymą stažuotis Vilniaus un- 
te. Dirba Atlantoj kaip žinių 
telkėja (newswriter). 

O dabar pastatykite ausis visi, 


kurie, išgirdę Vilniaus universi- , 


teto vardą. iš kalbėtojos 
laukiate kažko panašaus į reve- 
ransus okupantui. Neatspėsite, 
nusivilsite. Apie 22 minutes, 
spartokai, bet aiškiai iš savo 
užrašų ji mums skaitė ir skaitė 
tik paskutinių keleto dienų 
Telexo žinias apie Pabaltijį, tin- 
kančias pirmiesiems laikraščių 
puslapiams (nebūtų CNN — 
Headline News, newswriter!). Ir 
ką gi? Demonstracijų baubas 
Lietuvoj, šią pačią dieną ir 


antradienį (II.16). Demonstra- 
cijų baubas už savaitės Estijoje, 
ten nepriklausomybės sukaktį 
švęsiant. Latvių ir estų disi- 
dentų pareiškimai, jiems grasi- 
nimai. Lietuvių disidentų ju- 
dėjimai, pareiškimai. Be 
emocijų. Be kalbėtojos komenta- 
rų. Tik vis „headline“ žinios, vis 
naujos. Su pavardėmis, datomis. 
Viskas čia pat, pakvipę Talinu, 
Ryga ir Vilnium. Sakiau — be 
emocijų. Nevisai. Į pabaigą 
autorė susijaudino beveik iki 
ašarų. O mes, klausytojai, visi 
supratom, kad Pabaltijo 
kraštuose verda, kunkuliuoja, 
garas veržiasi per visus sunkių 
vožtuvų kraštus. 

Kai Rima baigė, visi 66 
žmonės pašokome ant kojų ir il- 
gai, ilgai karštai plojome. Kas 


BRONIAUS JONUŠO 
STIPENDIJA 
LITUANISTIKAI 


Jau vienuoliktą kartą 


skelbiama kasmetinė muziko ir 
kompozitoriaus Broniaus Jonu- 
šo stipendija lituanistiką studi- 
juojančiam jaunuoliui. Sti- 
pendiją įsteigė našlė Emilija 
Jonušienė, norėdama įamžinti 
savo vyro atminimą ir padėti 
neturtingam studentui ar 
studentei. 

Kandidatai stipendijai gauti 
turi iki birželio 15 d. atsiųsti 
prašymą su kurios nors žinomos 
organizacijos rekomendacija. 
Pirmenybė tiem, kurie aktyviai 


veikia jaunimo organizacijose. 


Brangiai Motinai 


sakė, kadtik vardais ir datomis 
sunku pasiekti žmogaus širdį?! 

Atėjoeilė Antrosios jaunystės 
chorui ir muz. V. Mamaičiui. Jie 
(10 moterų ir 8 vyrai) keletą 
dainų atliko visiškai gerai, nors, 
keliems choristams išvažiavus 
ar susirgus, buvo baimintasi, 
kad nepasiseks. Choro 
atokvėpio metu turėjome dar 
vieną malonią staigmeną. Akt. 
Vincas Žebertavičius prie mik- 
rofono stojo su poezijos bei 
dailiosios prozos deimančiukų 
pyne, pavadinta „Lietuva — 
mano tėvynė". Jo balsui, tiesa, 
mikrofono nereikėjo ir tik ačiū 
Dievui, kad jis nepakenkė. Vin- 
co deklamacijas lydėjo Marijos 
Aleškevičiūtės mezzosoprano 
graudulingos raudos (iš kasetės 
perduodamą muziką „dirigavo“ 
Jonas Vyšniauskas, pagal 
reikalą balsą pritildydamas ar- 
ba pastiprindamas). Bičiuliui 
Vincui didelis komplimentas 
priklauso už gerą artisto balsą, 
bet dar didesnis... už pauzes. Po 
jautrių žodžių, suvokimas, kur 
ir kaip ilgai sustoti, kad publika 
suvirškintų ir galbūt ašarom 
akis suvilgytų (kas šį kartą ne 
vienam ir atsitiko), tai jau 
menas. 

Choras ir visi kas gyvas 
minėjimą baigėm Maironio 
„Graži tu, mano brangi tėvyne" 
giesme. Viskas Community cen- 
tre atlikta per 75 minutes. 

LB apyl. vicepirm. Alfonsas 
Vėlavičius ir ižd. Vladas 
Adomavičius salėje viešai rinko 
aukas visiems trims veiks- 
niams: Altui, LB ir Vlikui. 
Visiems bendrai surinkta 
truputį per 1000 dol. 

Alfonsas Nakas 


Stipendijos dydis — 1000 dol. 
Stipendijai kandidatą parinks 
atitinkama komisija. 

Iki šiol gavusieji Br. Jonušo 
stipendijas visuomenės neapvy- 
lė. Visi žinomi kaip gabūs stu- 
dentai ir veiklūs lietuviškoje 
dirvoje. Praėjusiais metais sti- 
pendija atiteko Polikaičių 
jaunimui. 

Prašymus siųsti: 

Br. Jonušo Stipendija, 

9927 Devonchire 

Omaha, NE 68114 


A.tA. 
LIUDAI SURANTIENEI 


Lietuvoje mirus, jos sūnų STASĮ ir žmoną dr. 
DANGUOLEĘ širdingai užjaučiame. 


Stasė ir Algirdas Didžiuliai 
J. Urbanienė 


PASSBOOK 
SAVINGS... 


Mutual 


Savings and Loan 


2212 WEST CERMAK ROAD 'CHICAGU, ILL. 60608 
Peter Kazanauskas, Pres. 
NDURS, Mon. Tuo.Fri.9-4 Thur.P-6 Set. 9-1 

SERVING CHICAGOLAND SINCE 1905 


see us for 


voNE financing. 
AT OUR (0W RATB 


WITH AEPAYMINT 
TO FIT YOUR INCOME 


Federal 


Tei.: 8647-7747 


VIENERIŲ METŲ 
MIRTIES SUKAKTIS 


A.tA. 
Arch. VYTAUTAS 
BALZARAS 


Jis žemėje visko, atrodo, turėjo — 
Labai malonaus ir labai jam brangaus. 
Tiktai neužteko jam vieno: Kūrėjo 
Zvaigždėm inkrustuoto beribio dangaus. 
E. Mieželaitis 
Šių metų vasario 28 dieną sukanka vieneri metai, kai ne- 
gailestinga mirtis atskyrė iš mūsų tarpo mūsų mylimą Vyrą, 
Tėvelį ir Brolį. 
Šv. Mišios už jo sielą bus atnašaujamos Tėvų Jėzuitų 
koplyčioje š.m. vasario 28d., sekmadienį, 11:15 val. ryto. 


Prašome draugus ir pažįstamus prisiminti a.a. Vytautą 
savo maldose. 


Nuliūdę: žmona Nijolė, dukros Daiva ir Inga, sūnus 
Darius, žentas Antanas ir sesuo Rima su vyru. 


Mūsų buvusiam ilgamečiui sekretoriui 


A.tA. 
STASIUI DAGIUI 


taip netikėtai ir staigiai mirus, jo pusseserę MARI- 
JĄ DAGYTE-PLAČIENĘ, jos vyrą JUOZA ir kitus 
gimines bei artimuosius nuoširdžiai užjaučiame ir 
kartu liūdime. 
Lietuvių Evangelikų Reformatų 
Čikagos parapija 


Mylimam vyrui ir tėvui 


A.tA. 
JONUI MUSTEIKIUI 


mirus, gilaus skausmo prislėgtus žmoną ADA, sūnų 
ALGIMANTĄ su šeima, dukrą GRAŽINA su šeima 
nuoširdžiai užjaučiame ir kartu liūdime. 

Bronė ir Liolė Čižikaitės, 

Zina Čižikienė su šeima, 

Jadvyga ir Petras Gruodžiai 


A.tA. 
pulk. KAROLIUI DABULEVIČIUI 


mirus, dukterims RITAI FABIJONIENEI, LIGIJAI 
AMBUTIENEI, žentams ROMUI ir PETRUI, 
anūkams ir proanūkams, giminėms ir artimiesiems 
reiškiame gilią užuojautą. 


Stasė ir Juozas Fabijonai 
Vanda ir Vytautas Šliūpai 


Tauriam lietuviui 


A.tA. 
pulk. K. DABULEVIČIUI 
mirus, AMBUTŲ ir FABIJONŲ šeimoms gilią 
užuojautą reiškia 


P. J. Kinderiai ir 
S. K. Radvilai 


A.tA. 
Dipl. architektui inž. 
JONUI KRIAUČIŪNUI 


Švedijoje mirus, jo broliui inž. KAZIUI 


KRIAUČIŪNUI su šeima reiškiame mūsų 
nuoširdžiausią užuojautą. 


Maria ir Bronius Krikštopaičiai, 
Ramunė ir Ramūnas Krikštopaičiai 
ir Gražina Burbulienė su vaikais 


DRAUGAS, penktadienis, 1988 m. vasario mėn. 26 d. 


VIENERIŲ METŲ 
MIRTIES SUKAKTIS 


Ateik, Jėzau, nevėluoki 
Mane iš tamsos vaduoki. 


Teikis man silpnam padėti, 


Danguj duok save regėti! 


1988 m. vasario mėn. 26 d. sueina vieneri metai. kai 
iš mūsų tarp išsiskyrė mūsų mylimas Tėvelis, Sūnus ir 
Brolis. 


A.tA. 
Karo veteranas 
REGIMANTAS P. VALINIS- 


VALINEVIČIUS 


1988 m. gegužės mėn. 30 d. a.a. Regimantas bus pami- 
nėtas pamaldose Švč. M. Mariios Gimimo bažnyčioje, 
Čikagoje. 

Prašome giminaičius ir pažįstamus prisiminti a.a. 
Regimantą savo maldose. 


Nuliūdę: dukterys, sūnus, tėvas ir seserys. 


Brangiai Mamytei, 


A.tA. 
KATARINAI KRIŠČIŪNEVIČIENEI 


mirus, jos sūnui kun. VIKTORUI reiškiame giliausią 
užuojautą 

Lietuvos Dukterų Draugija 

Detroito skyrius. 


GAIDAS—DAIMID 


EUDEIKIS 


TRYS MODERNIŠKOS KOPLYČIOS 
PATARNAUJA IR CHICAGOS PRIEMIESČIUOSE 


4330-34 S. California Avenue 
Telefonai — 523-0440 ir 523-9852 


4605-07 South Hermitage Avenue 
Telefonas — 927-1741-1 


4348 S. California Avenue 
Telefonas — 523-0440 


PETKUS 


MAROGUETTE FUNERAL HOME 
TĖVAS IR SŪNUS 


2533 West 71 St., Chicago 
Telefonas — 476-2345 


1410 So. 50th Av., Cicero 
Telefonas — 863-2108 


STEPONAS C. LACK ir SŪNŪS 
LACKAWICZ 
LAIDOTUVIŲ DIREKTORIAI 


2424 West 69th Street — Tel. RE 7-1213 
11028 Southwest Hwy. — Tel. 974-4410 
9236 S. Roberts Rd. — Tel. 430-5700 


VASAITIS-BUTKUS 
LAIDOTUVIŲ DIREKTORIAI 


1446 South 50th Avenue 
Cicero, Ilinois 
Telefonas — 652-1003 


6 DRAUGAS, penktadienis, 1988 m. vasario mėn. 26 d. 


x JAV Lietuvių Bend- 
ruomenės Kultūros tarybos 
sudarytoji žurnalisto premijai 
skirti komisija — pirm. kun. 


Juozas Vaišnys, sekretorius 
Bronius Juodelis ir nariai Česlo- 
vas Grincevičius, Adolfas Mar- 
kelis ir Juozas Šlajus, — 
savo posėdyje vasario 22 dieną 
Kultūros tarybos metinę 
premiją už žurnalistinį darbą 
paskyrė kun. Pranui Garšvai, 
kuris nuo 1958 m. yra „Draugo“ 
redaktorius. Premijos mecena- 
tas yra Lietuvių Fondas. 
Premijų įteikimo šventė bus Los 
Angeles gegužės 15 d. 

x Akademikai skautai Ka- 
ziuko mugėje kovo 6 d. turės 
turtingą lietuviškos spaudos 
kioską. Bus vėliausių spaudos 
leidinių, plokštelių ir gausu 
vaikiškos literatūros. 


x Jaunimo sąjungos posė- 
dis, numatytas kovo 6 d., atšau- 
kiamas dėl tą dieną vyksiančios 
Kaziuko mugės. Posėdis įvyks 
savaite vėliau — sekmadienį, 
kovo 13d., 11 val. ryto PLB raš- 
tinėje Jaunimo centre. Bus 
renkama nauja valdyba. Visas 
lietuviškas jaunimas kviečia- 
mas dalyvauti. 


x „Tėvynėn"“, Venecuelos 
Lietuvių Bendruomenės žinia- 
raštis, vasario mėn. numeris, 
išėjo iš spaudos ir pasiekė 
redakciją. Šiame numeryje 
minima Vasario 16-tos sukak- 
tis, įdėtas Juozo Kojelio išsamus 
straipsnis. Daug straipsnių, 
poezijos ir informacijų. Reda- 
guoja dr. V. Dambrava. 

x Juzefa Paulauskienė iš 
Brighton Parko, pasipuošusi 
tautiniais rūbais, vasario 16 
dienos demonstracijose Chica- 
gos miesto centre ilgas valandas 
kalbėjo nepaprastai dideliais 
karoliais rožančių, atkreipdama 
praeivių dėmesį. 


x Kun. V. Tikturna, Riviera 
Beach, Fla., kun. J. Pakalniškis, 
Brooklyn, N.Y., A. Stepaitis, Ar- 
lington Hts., Ill., Vytautas Ra- 
manauskas, Chicago, Ill., Ger- 
truda Slaby, Powers Lake, 
Wisc., Aleksas Degutis, East 
Chicago, Ind., Olga Keršis, Wor- 
cester, Mass., Ramutė Berg- 
strom, North Miami, Fla., Milda 
Arlauskas, Bumsville, Min- 
nesota, L. Krajauskas, St. Pe- 
tersburg, Fla., V. A. Lesniaus- 
kas, Palatine, Ill., už kalėdines 
korteles ir kalendorių atsiuntė 
po 10 dol. aukų. Labai 
dėkojame. 


x Julius Žyvatkauskas, An- 
tanas Titenis, Vitas Kaz- 
lauskas, K. J. Miliūnas, St. 
Vaičius, Joseph Dauparas, J. 
Motiejūnas, A. Kruvelis, E. 
Valiukėnas, J. Derenčius, V. K. 
Vaitkevičius, J. Bulika, Alf. 
Pimpė, J. Stasiulis, J. V. Bar- 
dauskas, visi iš Chicagos, už 
kalėdines korteles ir kalendorių 
atsiuntė po 15 dol. aukų. Labai 
dėkojame. 


x Irena Skuodienė, nese- 
niai atvykusi iš okup. Lietuvos, 
š.m. vasario 28 d. sekmad., 2 
val. p.p. Lietuvių Tautiniuose 
namuose, 6422 S. Kedzie Ave., 
kalbės apie moters gyvenimą 
šiandieninėje Lietuvoje. Vi- 
suomenė kviečiama dalyvauti. 
Rengia Liet. Taut. namų 
valdyba. 

(sk) 


x Greit parduodu vienos ir 
dviejų šeimų namus Chicagoje 
ir apylinkėse. Skambinkite 
RE/MAX FIRST, Rimas 
Stankus, tel. 361-5950 arba 
636-6169. ' 
(sk.) 


x JAV Lietuvių Bendruo- 
menės Vidurio Vakarų apy- 
gardos rinkimų komisiją sudaro 
Jonas Levickas (tel. 448-9256), 
sekretorė Elvyra Narutienė, 
ryšininkas Jonas Rugelis, na- 
riai — Juzė Ivašauskienė, Po- 
vilas Norvilas ir Juozas Šlajus. 

x Norintieji pilniau įsijung- 
ti ir dalyvauti kun. A. Rubšio 
vedamoje susikaupimo dienoje 
Ateitininkų namuose prašomi 
tam pasiruošti perskaitant 
Pradžios knygos pirmuosius tris 
perskyrimus ir Šv. Jono 
Evangelijos pirmąjį perskyrimą. 
Registruotis dar galima pas 
Jadvygą Damušienę. Susikaupi- 
mo diena bus kovo 6 d., 9-5 val. 


x Skautų rengiamon Ka- 
ziuko mugėn kovo 6 d. Jau- 
nimo centre yra kviečiama daly- 
vauti ir „Draugo“ redakcija. Re- 
daktoriai tikrai dalyvaus, bet 
dabar sveikina skautus, pasi- 
ryžusius tęsti lietuviškas 
tradicijas. 

x „Pirmieji žingsniai", Kr. 
Donelaičio lit. mokyklų moki- 
nių laikraštėlis, vasario 2 nr., iš- 
ėjo iš spaudos. Kaip paprastai, 
laikraštėlis mokinių prirašytas 
ir iliustruotas. Taip pat mokslei- 
vių įdėta daug eilėraščių. Reda- 
guoja mokyt. Gražina Stu- 
ronienė, leidžia Kr. Donelaičio 
mokyklų Tėvų komitetas. Nuo- 
traukos J. Tamulaičio. Gražiai 
spaustuvėje atspausdintas, 32 
psl. 


x Juozas Mikonis, Richmond 
Hts., Ohio. mūsų mecenatas, 
nuoširdus lietuviško žodžio ir 
veiklos rėmėjas, su prenume- 
ratos pratęsimo mokesčiu at- 
siuntė visą šimtinę. J. Mikoniui, 
mūsų garbės prenumeratoriui 
tariame nuoširdų ačiū. 


x Kun. Algirdas Olšauskas, 
Los Angeles, Cal., „Draugo“ 
garbės prenumeratorius, rėmė- 
jas, pratęsdamas prenumeratą 
1988 metams, atsiuntė visą 
šimtinę dienraščio stiprinimui. 
Nuoširdus ačiū. 


x Olga Valentinas, San 
Francisco, Cal., žinodama lie- 
tuviškos spaudos sunkumus, 
atsiuntė 20 dol. „Draugo“ 
paramai ir kartu pratęsė 
prenumeratą 1988 metams. O. 
Valentiną skelbiame garbės 
prenumeratore, 0 už paramą 
tariame nuoširdų ačiū. 


x Vytautas Vebeliūnas, 
Richmond Hill, N.Y., Lidija 
Petravičienė, Chicago, Ill... Vy- 
tautas Šeštokas, Los Angeles, 
Cal., Aleksandras Tornau, 
Chicago, IN., Juozas Lukas, 
Grand Rapids, Mich., Aldona 
Andriušienė, Dorchester, Mass., 
J. Žiūraitis, Oakville, Ont., 
Kanada, už kalėdines korteles 
ir kalendorių atsiuntė po 25 dol. 
aukų. Labai dėkojame. 


x Adv. A. Kėželis, Chicago, 
IlI., L. S. Šmulstys, Arlington 
Hts., Ill., S. Maurukas, Algon- 
guin. Il., Henrikas Laucius, 
Burbank, Ill., Jonas Bakan, 
Worcester, Mass., Cecilija Sta- 
siūnas, Phoenix, Az., Birutė 
Sturmer, Danville, Cal., Sophie 
Puikunas, Fallbrook, Cal., 
Kazys A. Vasaitis, Beltsville, 
Md., Irenijus Krasauskas, 
Baltimore, Md., už kalėdines 
korteles ir kalendorių atsiuntė 
po 20 dol. aukų. Labai 
dėkojame. 


x Noriu pirkti Lalio liet.- 
angl. angl.-liet. žodyną gerame 
stovyje. Norintys parduoti, 
prašomi skambinti Aa 

(sk) 


x Albinas Kurkulis, akcijų 
brokeris, dirbąs su Rodman £ 
Renshaw, Inc., patarnauja 
akcijų bonų, fondų bei kitų ver- 
tybių pirkime ir pardavime. 
Duodu komisų nuolaidą. Susi- 
domėję skambinkite 977-7916. 

(sk.) 


Kr. Donelaičio lit. mokyklos mokiniai pasiruošę šokti tautinius šokius mokyklos suruoštame 
Vasario 16-sios minėjime vasario 13 d. 


Nuotr. J. Tamulaičio 


CHICAGOJE IR APYLINKĖSE 


NEPRIKLAUSOMYBĖS 
ŠVENTĖS MINĖJIMAS 
MOKYKLOJE 


Vasario 13 d. Kr. Donelaičio 
lituanistinių mokyklų moki- 
niai, pasipuošę tautiniais dra- 
bužiais, rinkosi mokyklos audi- 
torijon minėti 70-ties metų 


x Stasys Žymantas, Tinley 
Park, Il., atsiuntė „Draugui“ 
visą šimtinę ir pratęsė 
prenumeratą 1988 metams. St. 
Zymantui, mūsų garbės prenu- 
meratoriui, tariame nuoširdų 
ačiū. 


x Kun. Casimir Toliusis, 
Carlinville, Ill., Adolfas Kama- 
rauskas, Surfside, Fla., Mrs. 
Connie Lepard, Nokomis Fla., 
Rimas Černius, Chicago, IIL., 
Ona Jasas, Crown Point, Ind., 
Mr. ir Mrs. R. Ugianskiai, New 
Fairfield, Conn., Romas ir 
Danutė Česai, Lisle, III., Vladas 
ir Raminta Sinkai, Western 
Springs, Ill., Alvydas ir Živilė 
Jonikai, Lockport, Ill., kiek- 
vienas atsiuntė po 25 dol. už 
kalėdines korteles ir kalendo- 
rių. Nuoširdus ačiū. 


x Dr. J. Starkus, Santa 
Monica, Cal., dr. A. Broel 
Plateris, Bethesda, Md., dr. A. 
Koncė, San Francisco, Cal., 
Joseph Plikaitis, Chicago, Ill., 
Motiejus Šimanskis, Cicero, IIl., 
Jonas ir Rusnė Lieponiai, 
Gulford, Conn., Vyt. Tamošai- 
tis, Rock Island, Il., Janusz 
Rushkevich, Englewood Clifis, 
N. J., Vytautas Sinkus, Chi- 
cago, Ill., kiekvienas atsiuntė po 
25 dol. auką už kalėdines kor- 
teles ir kalendorių. Nuoširdus 
ačiū. 

x Dr. Adolfas Damušis, 
Lockport, Ill., rašyt. Jurgis 
Gliauda, West Covina, Cal., D. 
J. Majauskas, Westmont, IIl., 
Teklė Bogušas, So. Boston, 
Mass., Dalia Ažubalytė Woss, 
Fox River Grove, IIl., Kotryna 
Graudienė, Milltown, N.J., J. 
Čerekavičius, East Chicago, IIl., 
Ona Burdžius, Chicago, Il., už 
kalėdines korteles ir kalendorių 
atsiuntė po 15 dol. aukų. Labai 
dėkojame. 


x Sol. Roma Mastienė, So. 
Pasadena, Fla., atsiuntė 15 dol. 
už kalėdines korteles ir kalendo- 
rių su prierašu: ,„Geriausi 
sveikinimai ir linkėjimai, 
„Draugui“ ir jo štabui". Nuošir- 
dus ačiū už linkėjimus ir auką. 


x Inž. Romas Kronas, Cla- 
rendon Hills, Ill., Leo Oksas, 
Los Angeles, Cal., Stasė Taučy- 
tė, Waukegan, IIl., Stasė Preke- 
ris, St. Jose, Cal., Povilas Karo- 
sas, New Britain, Conn., Ed. ir 
L. Lirgameriai, Lockport, Ill., K. 
Puskunigis, Chicago, Ill., už 
kalėdines korteles ir kalendorių 
atsiuntė po 15 dol. aukų. Labai 
dėkojame. 


nepriklausomybės paskelbimo 
sukaktį. Minėjimas pradėtas 
JAV ir Lietuvos himnais. 
Programai vadovavo Lydia 
Jurcytė, 8 kl. mokinė. Ati- 
daromąjį žodį tarė mokyklų dir. 
Julius Širka, ragindamas moki- 
nius išlaikyti lietuvių kalbą. 
Stengtis ja kalbėti ne tik 
mokykloje, bet ir namuose. 
Šiais metais sueina 125 metai 
nuo mūsų dainiaus Jono Mačiu- 
lio-Maironio gimimo. Minint 
poeto gimimo metines, 8 klasės 
mokinys Marius Polikaitis pa- 
rašė ir perskaitė referatą „„Mai- 
ronio reikšmė Lietuvos atgi- 
mimui". Marius referate aiški- 
no, kad poetas Maironis apdai- 
navo šalies grožį, ragino mylėti 
senovės Lietuvą, gerbti jos did- 
vyrius ir sekti jų pavyzdžiu. 
Maironis ypač ragino jaunus 
žmones būti susipratusiais lie- 
tuviais ir kovoti prieš pavergėją. 
Maironis ragino neužmiršti 
savo gimtosios kalbos. Jis 
pranašavo Lietuvai laisvą gyve- 
nimą. Šiandieną, kai mūsų 
tauta yra vėl pavergta, jo eilė- 
raščiai mums yra labai artimi. 
Per jo eilėraščius mes išmoks- 
tame branginti ir vertinti savo 
tėvų ir senelių kraštą. 
Lietuvos jaunimo žodį Nepri- 
klausomybės paskelbimo proga 
skaitė Gailė Butts, 8 kl. mokinė. 
Vilniaus lietuviškasis jaunimas 
skelbia visam pasauliui, kad 
Lietuvos laisvės idėja dega jų 
protai, ojų širdyse skamba Ne- 
priklausomybės akto žodžiai. 
Įdomiausią meninės pro- 
gramos dalį atliko 5, 6, 7 ir 8 
klasių mokiniai, suvaidindami 
„Gedimino sapną". Artistų rū- 


„bai ir pats veikalas grąžino žiū- 


rovus į prieškrikščioniškus 
laikus. Skaitovės buvo D. 
tė(6 kl.), V. Gaižutytė (6 kl.), V. 
Meilytė, L. Gražulytė, A. Miku- 
čiauskaitė ir A. Šlenytė (visos iš 
7 kl.) ir R. Putriutė (8 kl.). Ge- 
dimino rolę gerai atliko 8 kl. 
mokinys Saulius Juškaitis. 
Verkelio rolę vaidino Marius 
Polikaitis (8 k!.). Vaidinimą pa- 
ruošė moyt. Gražina Stu- 
ronienė. Ačiū jai už didelį darbą! 

Pirmojo skyriaus mokiniai, 
paruošti mokyt. M. Plačienės, 
deklamavo eilėraštį ,„„Nors aš 
mažas, bet žinau". Po eilėraščio 
šoko 7 ir 8 kl. mokiniai šustą ir 
malūną. Šokius išmokė mokyt. 
D. Polikaitytė, akordeonu gro- 
jo Audrius Polikaitis. 

Jungtinis abiejų mokyklų cho- 
ras padainavo: „Žygis į Vilnių" 
(muz. Banaičio, „Nemunas“ 
(muz. Viltenio), „Šlama šilko 
vėjas" (muz. Čižausko), „Kur 
gintarais" ir mokyklos himną 
„Su mokslu į rytojų" (muz. Zda- 
niaus). Dainas išmokė mokyto- 
jai Darius ir Audrius Poli- 
kaičiai. Chorui dirigavo D. 
Polikaitis. 

70-ties metų Nepriklausomy- 
bės šventės minėjimas užbaig- 


tas visiems giedant 
brangi". 

Tikime, kad Maironio žodžiai 
skambės mūsų jaunimo širdyse, 
o jo poezija uždegs mūsų širdis 
kovai dėl nepriklausomybės. 

Gailė Butts 
Kr. Donelaičio aukšt. lit. 
mokyklos, 8 kl. mokinė 


„Lietuva 


VASARIO 16-0SI0S 
MINĖJIMAS VYRESNIŲJŲ 
CENTRE 


Vasario 16-sios šventė buvo 
atžymėta vasario 17 dieną 2 val. 
P-p., trečiadienį, vyresniųjų lie- 
tuvių centro Seklyčioje. Tą die- 
ną (vienintelę savaitėje), ne- 
veikia restoranas ir jo patalpa 
yra naudojama įvairioms pro- 
gramoms, pamokoms ir sportui. 

Į minėjimą atsilankė daugiau 
kaip šimtas mūsų vyresniųjų 
tautiečių — tai gražus skaičius 
ne per didelei centro patalpai. 
Atrodo, senjorus paskatino ne 
tik tautinis susipratimas ir pa- 
reiga, bet ir skaisti žiemos 
saulė, kuri tirpino sniegą ir šali- 
gatvio ledus ir tarsi kvietė, 
traukė iš namų. Matėsi 
pasipuošusių tautiniais 
drabužiais, akį veriančiais kuk- 
liose Seklyčios patalpose. 
Malonu, kad tas gražus papro- 
tys, kurio seniau laikydavosi 
lietuviškų moterų organizacijų 
narės ir pavienės moterys, vra 
tesiamas ir dabar. 

Minėjimas buvo pradėtas Lie- 
tuvos himnu. Po to buvo Chica 


IS ARTI 


JA VALSTYBĖSE 


— Kun. Pranas A. Dauss, 
buvęs Maria Manor senelių 
prieglaudos name kapelionas 
St. Petersburg, Floridoje, dabar 
gyvena Villa Francisco, Apt. 
308, 2140 Cottage St., Fort 
Nyers, Fla. 33901. 


— Kalifornijos Lietuvių ra- 
dijo klubo metinis susirinkimas 
bus kovo 13 d., sekmadienį, 
12:30 val. p.p. Šv. Kazimiero pa- 
rapijos salėje Los Angeles, Cal. 

— Kaziuko mugę Los Ange- 
les skautai rengia kovo 6 d., 
sekmadienį, Šv. Kazimiero pa- 
rapijos salėje ir mokyklos kie- 
me. Mugėje bus visokių dirbinių 
ir įdomybių. Visus kviečia Ka- 
ziuko mugėje dalyvauti. 

— Vyrų kvarteto koncertas 
Los Angeles Šv. Kazimiero 
salėje bus kovo 19 d., šeštadienį, 
7 val. vak.ir kovo 20 dieną, 
sekmadienį, 12:30 val. p.p. Taip 
pat koncertuos violenčelistė 
Danutė Griškevičiūtė. Visiems 
akompanuos muz. Raimonda 
Apeikytė. 


KANADOJE 


— Inž. Kostas Astravas iš 
Calgary, Alb., šių metų vasario 
mėnesį išvyksta ilgesniam 


IR TOLI 


laikui į Šiaurės Jemeną. Jis 
dirbs Jemeno Petroleum ir 
Natural Resonrses ministerio 
patarėju ir atstovaus projek- 
tams naftos, transporto, valymo 
ir natūralių dųjų srityje. Jis taip 
pat koordinuos visus projektus 
sąryšy su Jungtinėmis Tau- 
tomis. Inž. K. Astravas jau 
apvažinėjo 57 kraštus. 


— a. a. Jonas Viliušis mirė 
sausio 20 d. Montrealyje. 
Gedulingos pamaldos buvo Šv. 
Kazimiero bažnyčioje. Velionis 
buvo gimęs 1896 m. gegužės 21 
d. Vidugirių km., Griškabūdžio 
vals., Šakių apskrityje. Buvo 
kūrėjas-savanoris, miškininkas 
pagaliau ir teisininkams. 
Apdovanotas Gedimino ordinu. 
Laidotuvėse dalyvavo jo pirmo- 
sios žmonos dukterys, pamokslą 
pamaldose pasakė kun. St. 
Šileika, atsisveikino šaulių var- 
du A. Mylė. Padėkojo jo anūkas 
iš Toronto Edmundas Norkus 
visiems laidotuvėse daly- 
vavusiems. Jo žmona, nors estų 
kilmės, pakvietė visus ge- 
dulingoms vaišėms. 


— Elena Gudinskienė yra 
pakviesta tautinių šokių komi- 
teto organizuoti Pietų Amerikos 
ir Europos atvykstantiems 
šokėjams nakvynės, pragyve- 
nimą ir susisiekimą. 


a A AA Sa a ABS 


gos Lietuvių Tarybos pirmi- 
ninkės M. Marcinkienės žodis. 
Kalbėtoja atkreipė klausytojų 
dėmesį į tautinį susipratimą 
Lietuvos jaunimo, į tautos him- 
nui ir didvyriams rodomą 
dėmesį ir pagarbą. Taip pat pa- 
minėjo ir čionykštį lietuvišką 
jaunimą, kuris, iškėlęs tri- 
spalvę, demonstravo ir per naktį 
budėjo Chicagos miesto centre. 

Meninę minėjimo dalį atliko 
centro įstaigoje dirbanti Elena 
Sirutienė ir Edita Petrai- 
tytė-Rivera. E. Sirutienė paskai- 
tė tris savo kūrybos eilėraščius, 
pritaikytus šventės nuotaikai. 
Kad ir susigraudinus, malonu 
buvo pasidžiaugti gražia poezi- 
ja ir išgirsti, kad E. Sirutienė 
ruošia spaudai savo eilėraščių 
rinkinį. 

Tolimesnę programos dalį 
atliko pernai vasarą iš Lietuvos 
atvykusi aktorė ir baleto šokėja 
Edita Petraitytė-Rivera, paskai- 
tydama keletą patriotiškų lie- 
tuvių poetų eilėraščių, baig- 
dama su Maironio „Jūrate ir 
Kastyčiu". 

Nemažai Seklyčios lankytojų 
jau pažįsta Editą, kaip grakščią 
aerobikos mankštos mokytoją. 
Šiandien jie buvo maloniai nu- 

te skaito Lietuvos įaunimo 
13 d 


Nuotr. J. Tamulaičio 


stebinti jos kitu — deklamatorės 
— talentu. Čia reikia pastebėti, 
kad vilnietė Edita yra baigusi 4 
metų Leningrado kinematogra- 
fijos instituto dramos studiją ir 
baletą. Ištekėjusi už baleto 
šokėjo Riveros ir negavus 
leidimo apsigyventi Vilniuje, iš- 
vyko į Pietų Ameriką, o vėliau 
į JAV. Prieš mėnesį su vyru at- 
vyko į Chicagą, kur bando pa- 
stoviai įsikurti. 

Po meninės programos minė- 
jimo dayvius pasveikino vyres- 
niųjų centro direktorė Danguolė 
Valentinaitė. Toliau buvo dai- 
nos, pravestos A. Pankienės ir 
kavutė. Atrodo, kad minėjimo 
dalyviai buvo patenkinti 
neištęsta minėjimo programa, 
aktualiomis kalbėtojos pateik- 
tomis mintimis, eilėraščiais ir jų 
pristatymu. 

Paminėjusi mūsų vyresniųjų 
centrą, daugelio žinomą kaip 
„Seklyčia“, noriu vėl priminti, 
kad jame be sustojimo vyksta 
įvairūs renginiai. Trečiadienį 
čia renkasi mezgėjos, vyksta 
aerobika moterims ir vyrams. 
Šis mankštos metodas yra pri- 
traukęs nemažą būrį moterų, 
kurios kas savaitę susirenka 
valandai įtempto „darbo“. 
Renkasi ir vyrai, kurių, deja, 
daug mažiau ir kuriuos kvies- 
tume labiau susidomėti šia 
naudinga ir smagia mankšta. 
Po aerobikos prasideda tautinių 
šokių pamoka, o vakare susi- 
renka „estradinių“ šokių 
šokėjai. Antradieniais nuo 10 
val. iki 12 val. ryto vyksta anglų 
kalbos pamokos. 

Be minėtų pamokų ir sporto, 
trečiadienio popietės yra dalinai 
skirtos paskaitoms ir pramo- 
goms. Šiais metais jau buvo trys 
paskaitos, rodytas filmas iš 
kelionių po Lietuvą. Vasario ir 
kovo mėnesiais numatyta visa 
eilė paskaitų, išvykų, 
parengimų. ' 

Vyresnieji Chicagoje gyveną 
lietuviai yra kviečiami įsijungti 
į centro lankytojų eiles. Ypač 
kviečiami užsukti į mūsų įstai- 

gą pagalbos reikalingi asmenys, 
ar tai užpildyti pašalpoms gauti 
formas ar sužinoti apie įvairias 
senesnio amžiaus sulaukusiems 
valdžios teikiamas lengvatas. 

Advokatas Jonas Gibaitis 
6247 S. Kedzie Avenue 
Chicago, IL 60629 
Tel. — 776-8700 
Darbo val. nuo 9 iki 7 val. vak. 
Šeštad. 9 v. r. iki 1 val. d. 

